Dek pandemi COVID-19, banyak perusahaan nan mamutuihan untuak malakuan pemutusan hubungan kerja (PHK) ka pagawainyo. COVID-19 berhasil mambunuah banyak industri di Indonesia dan saluruah dunia. Bara contohnyo yaitu perusahaan nan bagarak di industri makanan (restoran), evento organizer, travel, transportasi, dan masih banyak nan lainnyo. Banyak perusahaan nan pandapekan nyo turun drastis dek pandemi ko. Hal iko tajadi dek ndak ado nan manggunoan jasa atau mambali produk nan dijua oleh perusahaan. Karno itu lah untuak efisiensi perusahaan akhirnyo PHK dilakuan. Dek PHK ndak hanyo pitih pamasukan wak nan taputuih, tapi muncul pulo raso sadiah dan cameh dek ndak kapastian finansial lai.


Sarupo tatembak patuih. Ndak pernah tabayang dek ambo katiko hari ko tibo. Badan taraso lamah, ndak kuek untuak bangkik, kaki guyah raso ndak kuek untuak manopang badan, jiwa raso ado nan hilang, aia mato ndak bisa kalua seakan-akan masih ragu dengan berita dari salah seorang anggota polisi nan manyampaian basonyo abang ambo maningga ditampek dek kecelakaan tunggal. Malam tu, ambo masih berharap kalau iko hanyo mimpi. Ingin rasonyo capek-capek tajago dari mimpi buruak ko. Tapi apolah dayo, kejadian ko memang nyato. Sungguah alun siap untuak manarimo keputusan nan Allah agiah ka kami dan keluarga. Kuatkan lah kami manjalani takdirmu Tuhan.


Pamburuan siapo nan bisa mandapek an undian masih sero untuak didangaan caritonyo. Siapo nan indak sanang mandapek an undian. Urang nan biaso dapek undian biasonyo adolah urang nan aura baruntuangnyo indak ka abih salamo 7 turunan. Undian na dilakuan secaro acak nan indak ado nan tau siapo nan ka mandapek an nyo. Tanpa usaho, nan sabana dek kabaruntuangan. Manang undian lotre biasonyo nan payah dapeknyo karano nominalnyo biaso indak lo main-main gadangnyo. Ado pulo urang nan pesimis tantang kabaruntuangannyo, karano iduik serba banyak masalah, tapi sabananyo indak ado relasinyo samo sakali. Undian babantuak piti paliang banyak nan mancari karano bisa mambali apapun nan katuju.


Marujuk ka penelitian nan dilakukan samo Yuliari Miranda nan manguji tentang "Pandangan siswa dan guru terhadap pemberian reward kepada siswa berprestasi". diketahui bahwa bagi siswa pambarian sebuah penghargaan barupo hadiah untuak siswa baprestasi seni sangek penting. Mereka mangharokan adonyo inovasi-inovasi baru dalam pambarian jenis reward tasabauik. Dan bagi guru, pambarian reward kapado siswa nan baprestasi dapek maningkekan motivasi siswa dalam berkembang. Penghargaan nan barupo hadiah ikopun dapek mambuek minat siswa dalam maningkekan nilai serta keahliannyo samakin tinggi yang mano itu dapek bapangaruh positif tahadok keahlian dan karyanyo. Untuak maningkekan minat dan motivasi siswa pun, sakola diharpkan dapek maningkekan sarana dan prasarana dalam mendukung pembelajara.


Kalau kalian takuik untuak manjadi saksi sabuah kecelakaan ndak masalah. Apo lai kalian samo sakali alun pernah ba urusan jo pihak nan berwajib. Cuma ado beberapa hal nan paralu kalian pikia an kalau kalian tetap basikareh ndak nio untuak manjadi saksi dalam sabuah kecelakaan. Diantaronyo adolah nan pertamo, kalian harus sadar basonyo kesaksian kalian sangaik di butuahan. Apo lai kalau kalian adolah satu-satu nyo saksi nan bisa di harok an. Nan kaduo, ingek lah basonyo dengan ma ungkap sebuah kejujuran terhadap sesuatu nan tajadi lah samo artinyo kalian melakukan sesuatu hal nan mulia karano lah manolong urang nan semestinyo di tolong. Sasederhana itu sabananyo.


Pernikahan yang alah balangsuang salamo 2 tahun ko alah salasai cukuik sampai di siko se. Rida kecewa dan berang bana katiko disalingkuhi jo suami nyo surang. Urang nan inyo picayo salamo ko alah mandutoi inyo. Baa caronyo inyo akan pulih bana, urang nan paliang inyo picayo se mode tu. Rida cukuik mangalami trauma kareno kejadian perselingkuhan ko, walaupun indak inyo tunjuak an bana. Satiok mancaliak mantan suami nyo tu, rida salalu ndak tahan manahan emosi. Wakatu tacigok salingkuh se ditapuak-tapuak nyo laki-laki tu, inyo tampa juo. Manuruik psikolog urang nan pernah disalingkuhi akan mangalami gangguan stres salamo maso itu. Disabuik juo jo post infidelity stres disorder (PISD).


Satiok hari Maya jo adiak nyo memang mambuek jadwal khusus untuak barasiah-barasiah rumah jadi ado tanggung jawab masiang-masiang. Maya ko sajak pagi tadi mambungan adiak nyo untuak manyapu halaman rumah karena itu tugas adiaknyo. Sajak pagi dibangunan alun jo bangun. Alah siang jo hari, maya ko berang marahan inyo untuak bangun nan adiaknyo ko kareh lo manjawek. Paneh lah maya ka adiak nyo langsuang maya talanjua se manampa adiak nyo surang. Adiak nyo takajuik karena maya sampai manampa inyo, maya pun kayak gitu juo takajuik bana. Maya langsuang minta maaf tapi adiak nyo alah manangih duluan. Pado saat itulah pangalaman nan paliang mambuek manyasa.


katiko mengharuskan untuak mangecek di depan umum atau urang banyak memerlukan picayo diri nan tinggi. hal iko dikarobo en apo nan disampaien katiko didepan umum tasabuik dapek tasampaian dengan baik. Namun tlindak sado urang mamiliki tingkat kepercayaan diri nan tinggi,maka dari itu diparaluen beberapo trik untuak bisa didepan umum. Patamo yaitu, memahami dengan baik apo nan akan dibicaroen sahinggo informasi nan disampaian akan di mengerti. kaduo, malakuan banyak latihan untuak berkomunikasi didepan umum contohnyo mangecek didepan cermin untuak mampaliekan bagaimano ekspresi dan nada mangecek nan sehsrusnyo disampaian katiko didepan umum. Katigo,berpositif thinking bahwa saluruah audience akan mamparatien kito dengan baik dan bapikia bahwa mereka indak akan mambarien anggapan buruak tahadok bagaimano caro kito manyampaian informasi. kaampek,malakuan teknik pernafasab sahinggo kito dapek mengontrol nada bicara dan dapek menenanhkan katiko akan malakuan pembicaraan.


Salain kajadian dunsanak ambo nan tanggalam di pulau, ambo pun pernah mangalami kajadian nan sarupo. Namun bedanyo katiko itu ambo tanggalam di kolam ranang umum bukan di lauik. Katiko itu ambo maikuti jalan-jalan dari sakolah ambo. Kami pai jalan-jalan ka tampek wisata kolam ranang snowbay nan talatak di Taman Mini Indonesia Indah. Di Snowbay itu ado wahana ombak dan itu sangaik rami pangunjuangnyo. Karano pangunjuangnyo rami akhianyo ambo panasaran untuak mancubonyo. Namun, karano ambo masih SD dan tinggi ambo kurang akhianyo katiko ombak tibo ambo tanggalam di kolam ranang tersebut. Ambo maraso sangaik takuik katiko itu. Hiduang ambo lah kamasuakan aia dan ambo alah payah untuak mahangok. Saat ambo maraso katakutan itulah ambo ditoloang dek saurang amak-amak dan akhianyo ambo salamaik.


Kalian pasti marasoan bana wakatu lagi bangsaik dan indak sangajo manamukan pitih di jalan misalnyo. Rasonyo takajuik bantuak manamukan harta karun soalnyo razaki nomplok bana, apolai kalau pitih nyo banyak. Raso nio maambiak bagajolak bana, tapi awak indak buliah galok mato. Iko barlaku ka awak sadoalahnyo, awak indak buliah maambiak barang urang lain apolai kalau awak tau itu punyo sia. Ancak nyo langsuang baliak an ka pemiliknyo, kalau indak awak agiah ka urang yang berwenang. Islam se maajaan hukum dan apo nan awak lakuan kalau batamu barang hilang, indak ado istilah "razaki anak sholeh" pas awak manamukan pitih atau barang urang.


Hari perpisahan nan sakolah adoan untuak mangenang dan malapehan siswanyo nan alah lulus mambuek acara hari itu indak talupoan. Acara perpisahan nan dihadiri dek 300 siswa kelas tigo SMP nan sadang mamakai pakaian sasuai tema nan diambiak hari kini yaitu baju kebaya untuak padusi dan jas hitam untuak laki-laki. Banyak padusi nan tampil rancak jo kebaya nan inyo pakai disertai jo makeup nan manambah kadar kecantikannyo. Indak lupo sapatu tinggi untuak manyempurnakan penampilannyo saat itu. Sadangkan Laki-laki mamakai jas hitam lengkap jo dasi dan baju kemeja putiahnyo. Sepatu hitam formal nan dipakai sabagai penyempurna penampilannyo hari kini. Guru-guru nan kini tampil menarik mamakai busana nan alah ditentuan dek sakola melengkapi acara iko. Penampilan nan dipersembahkan dek adiak kelas dalam mamariahkan hari kini pun mambuek kenangan nan indak dapek dilupoan


Nabila suko bana jo boyband asal korea, sampai-sampai inyo rela mangalua an pitih banyak untuak bisa ikuik acara fanmeet boyband tu ka korea. Banyak urang nan mangecek an inyo mambuang-buang pitih se. Manuruik nabila indak ado nan salah salagi awak pakai pitih surang dan indak manyusahan urang, awak paralu juo manghibur diri dan malakukan a nan awak suko. Nabila maanggap dengan inyo pai bisa mambuek inyo labiah samangaik lai dan itu bantuak apresiasi ka urang nan idola an nyo begitupun untuak dirinyo karena alah bakarajo kareh salamo ko. Salagi awak dalam batas wajar ndak baa manuruik nabila, dan inyo pun sadar kalau indak bisa untuak basamo jo urang nan idola an nyo. Nabila cuman manjadian urang tu sebagai samangaik se dan inyo sanang mancaliak setiap penampilan urang tu.


Ambo sanang bana dek akrano baru sajo manang dalam undian nan diadoan. Iko adolah hadiah nan sangaik baharago untuak ambo dek karano ambo indak pernah manang dalam undiang sabalumnyo. Ambo takajuik bana dan indak picayo katiko mandanga barita tantang kamanangan ambo. Ambo maraso sangaik baruntuang dan terharu dek kabaruntuangan nan ambo dapekan. Ambo alun tahu pasti apo nan ka ambo bali atau lakukan jo pitih ko, antah ka ambo balian ka rumah, atau ambo bagi-bagian ka urang sakampuang. Nan jaleh, ambo akan manikmati sapanuah hati. Ambo sangaik basyukur ateh kamananganko dan baharok bisa taruih baruntuang di maso nan akan datang.


Hari Minggu Lisa barjanji untuak bartemu jo kawan lamanyo yaitu Windy di salah ciek pusat perbelanjaan terbesar di kotanyo. Mereka barjanji untuak bartemu di salah ciek tampek makan nan biasa mereka singgahi katiko barkunjung ka sini. Saat itu Lisa nan mancaliak postur tubuh mirip jo Windy serta outfit nan dipakai jugo pernah dipakai padusi itu sabalumnyo mambuek Lisa yakin bahwa urang nan inyo lihat saat itu  adolah kawannyo. Lisa pun mamegang pundak perempuan sambil mamanggil jo namo Windy. Namun katiko padusi itu barbalik untuak mancaliak urang nan mamegang pundaknyo tadi, tibo-tibo Lisa terkejut dan maminta maaf kapado urang tadi karano alah telah panggil.lisa langsung maminta maaf dan maraso sangek malu  dan mamutuskan untuak manjauh dari tampek tadi. Indak lama kemudian Lisa manelpon Windy untuak  mangubah tampek ketemuan.


Dulu katiko ambo masih ketek dan alun basakolah pernah marasoan rasonyo hiduik susah di bawah garis kemiskinan. Waktu itu apak ambo karajo serabutan dan amak ambo hanyo saurang ibu rumah tangga. Katiko nio makan pitih hanyo cukuik untuak mambali bareh. Bahan di dapua cuma ado garam, sahinggo ambo dan adiak-adiak hanyo bisa makan nasi pakai garam. Pengalaman tu adolah pengalaman paliang manyadiahan dalam hiduik ambo. Sapaik-paiknyo iduik ambo makan nasi jo kecap tapi waktu itu labiah parah. Sangat sadiah katiko mangana peristiwa tu. Tapi itulah nan manjadi cambuak bagi ambo dan adiak-adiak supayo giat basakolah dan bisa mambangkik an ekonomi keluarga.


Banyak urang yang takajuik samo jo arni yang marasoan nyo. Arni ko takajuik tanyato alah manganduang salamo 3 minggu tapi indak sadar. Salamo ko nyo sambarang se makan karena indak tau kalau sadang hamil. Tibonyo katiko inyo nio parikso kalau ado panyakik di diri inyo karena alah talaik datang bulan, kabar lain yang arni dapek dari dokter tu. Arni tanyato sadang mangandung, takajuik bana arni alah lamo tapi indak manyadari. Kecek dokter tu awak bisa mancaliak ciri-ciri kalau ado bayi diparuik, awak talaik datang bulan, kram dan timbua bercak, parubahan pado payu dara dan mudah bana latiah satiok hari. Tanyato alah lamo tando ko ado di arni, cuman inyo ndak tau kalau sadang hamil.


Ado urang nan labiah sanang katiko dapek hadiah nan nilainyo maha. Tapi kalau manuruik ambo hadiah tu ndak paralu dicaliak dari sabara maha haragonyo. Cukuik nan sederhana tapi punyo makna di dalamnyo. Sarupo hadiah nan diagiah dek salah seorang sahabat lamo ambo. Hadiahnyo tu adolah hasil kerajinan tangannyo surang. Samacam album nan isinyo foto-foto kami dari awal kenal sampai jadi sahabat. Manis bana. Makonyo sampai kini masih ambo simpan elok-elok karano ambo yakin untuak mambueknyo pasti butuh usaho dan niek nan ndak bisa dinilai jo pitih. Dari banyaknyo hadiah nan pernah ambo tarimo dari kawan-kawan iko adolah satu-satunyo hadiah nan mambuek ambo maraso berarti. Tapi iko manuruik pandapek ambo. Masiang-masiang urang kan babeda.


Wakatu ambo sadang di sakolah pado hari selaso, dado ambo ko taraso sakik bana. Taduduak lah ambo di lantai, indak bisa tagak rasonyo dek takancang dado ko. Pai lah ambo ka rumah sakik dan takajuik bana ambo katiko yang dikecek an dokter adolah panyakik yang ndak pernah ambo bayangkan. Ambo divonis panyakik jantuang, indak ambo se yang takajuik urang rumah ambo pun iyo jo. Bararti salamo ko ambo kadang taraso sasak di dado karena ado panyakik jantuang yang indak pernah ambo tau. Memang ambo ndak bisa dikajuik an atau berang-berang, karen siap dari takajuik atau berang tu pasti sakik di dado.


Andi nan saat itu mendaki gunung dan baistirahat di tengah hutan. Awalnyo Andi indak marasokan apopun nan janggal namun lamo-kelamoan inyo marasokan ado urang nan sadang tatawa indak jauh dari tempatnyo kini. Inyo pun menanyokan kapado kawan-kawannyo tentang suara tasabuik Namun kawan-kawannyo menjawab inyo pun mandanga ado nan galak. Suaranyo begitu melengking dan menakutkan sahinggo mambuek mereka merinding dan tegak bulu kuduknyo. Awalnyo mereka mangiro itu adolah urang lain nan sadang mendirikan tenda indak jauh dari tempatnyo kini namun katiko mereka mengekspor lebih jauh tempat tasabuik indak ado satu urang pun nan baistirahat dakek mereka kini. sontak sajo mereka langsuang memikirkan itu bukanlah manusia. Mereka pun langsuang balari menuju tendanyo. Namun ditengah perjalanan ado sesosok wanita babaju putih dengan rambut nan panjang mancaliakkan sosoknyo di depan pohon gadang. Mancaliak itu mereka pun langsuang mengambil lawan arah. Mancaliak mereka sadang katakuikan sesosok kuntilanak itu pun malah mengeluarkan suaro galaknyo nan begitu kareh. Mereka pun katakuikan dan lari secapek mungkin sampai-sampai mereka tajatuah.


Ambo nio babagi carito saketek katiko ambo nio pai ka Bali waktu ado kunjuangan tugas. Jadi sabalum awak melakukan penerbangan tu kan harus check in dulu. Mengantri lah di antrian urang check in. Tibo-tibo ado se amak-amak nan manyarobot antrian. Persis bana di muko ambo nyo tagak. Tantu ambo tegur karano urang rami di belakang abih maantri sadonyo. Dipanggia-panggia malah pura-pura ndak mandanga. Ambo tau nyo pura-pura sahinggo ambo kubiak lah pundaknyo baru mancaliak. Pas mancaliak tu mode urang ndak basalah. Nyo pasang se tampang polos. Tu baru nyo minta maaf. Keceknyo nyo ndak tau kalau ado antrian. Dasar ibu-ibu saribu alasan.


Lewek aplikasi online, laki-laki ko pasan makanan, inyo indak manyangko katiko pasanannyo itu tibo jo sarawa dalam kumuah nan bercak tinja disitu. Dalansia New York Post, laki-laki nan banamo Leo, harus kacewa katiko manamukan benda manjijiak an dalam, di dalam makanan pasanannyo. Awalnyo inyo mamasan makanan lewk aplikasi online Uber Eats, katiko itu inyo tangah bamalam di sabuah hotel di wilayah Miami, Florida, Amerika. "Siapo nan ka bapikia untuak mangirimkan makanan pasanan sasaurang, jo sarawa dalam nan kumuah? Hal iko sangek manjijiak ann, indak sehat dan tantunyo sangek babahayo" kecek Leo. Leo mangungkapkan kala itu inyo tangah bakunjunag ka Miami, untuak manghadiri Art Basel.


Katiko ambo di kantua, ambo berang bana katiko fisik ambo dihino jo kawan ambo surang. Padohal diri inyo labiah biaso dari ambo lai malah masiah ancak an ambo rasonyo. Sabana ko babarapo urang ado juo yang mangecek an mode tu. Kalian bayangan se yo bantuak urang nan mancacek fisik ambo ko inyo gapuak tapi inyo ndak sadar do, badan nyo pendek dari ambo, kulik nyo galok, alis nyo taba dek alaik alis, make up nyo taba. Memang ancak inyo katiko pakai make up tapi kalau alah dihapus ndak ancak lai do. Malah inyo mancacek luko bakar yang ado di kaki ambo.


Rem blong adolah suatu hal nan sangaik manakuikkan jikok dialami. Hal iko disababkan karano rem blong sangaik babahayo baiak untuak urang nan mangalaminyo atau urang lain. Rem blong marupokan kondisi di mano rem kandaraan kito indak bafungsi sacara maksimal atau indak bafungsi samo sakali. Panjalasan sadarhanonyo adolah katiko kalian mainjak pedal rem kandaraan kalian, kandaraan kalian indak baranti atau baranti dalam waktu nan lamo. Rem blong marupokan hal nan cukuik acok manjadi panyabab kacalakaan. Rem blong biasonyo disababkan karano 5 hal. Partamo, kabocoran minyak rem. Kaduo, tajadi vapor lock. Katigo, tajadi brake fade. Kaampek, piston rem rusak. Tarakhir, kandaraan jarang dirawat.


Katiko batabangan tasbuik, sabananyo manjadi ajang mancari pasangan. Katiko alah mandapek an pasangannyo, mereka akan maninggakan sayok dan bajalan bairiangan mancari lubang di bawah tanah untuak kawin dan batalua. Salatah talua-talua manateh dan mampunyoi banyak anak, mako tabantuaklah koloni nan baru. Sapasang anai-anai nan alah gadang tsabuik akan manjadi rajo jo ratu dari koloni nan baru tabantuak. Tugas ratu hanyo batalua sapanjang hiduiknyo. Sarangga ko marupokan makhluk sosial nan artinyo indak hiduik surang. Mereka hiduik dalam sabuah koloni dan mambantuak kalompok tugas, samo bantuak samuik. Koloni tasabuik mampunyoi sistem kasta nan mambedakan tugas. Ratu dalam sabuah koloni batugas untuak batalua, sadangkan nan bakapalo gadang manjadi prajurit dan tugas manjago sarang dan sang ratu.


Fira binguang sabananyo urang yang mangecek an inyo kini menegur inyo atau sadang manghino. Urang tu mangecek an masalah badan ambo yang indak badado, artinyo indak tacaliak kalau fira punyo dado soalnyo data se itu tu. Fira mangakuik memang dado nyo tu ketek padohal inyo alah gadang umua nyo. Disuruah lah jo ibuk tu untuak maminum vitamin untuak itu tu tapi caro mangecek nyo padiah bana. Sabana sinis dan tacaliak bana kalau sadang mancacek. Untuak kalian yo buliah awak manegur urang lain tapi jan sampai manghino. Artinyo buliah dinasehatin tapi jan di depan urang banyak apolai manghino yang manyakiti hati.


Ambo pernah ado di maso mudah bana emosi jo apapun. Sadoalah urang ambo berangan, hal nan sapele pun ambo berang. Pokoknyo urang nan manggaduah ambo langsuang se berang tanpa nio mandanga an solusi. Maso itu adolah hal nan paliang manjadi panyasalan terdalam di hiduik ambo karena banyak manyakiti hati urang. Ado kawan nan maagiah tau ambo caro untuak marubah kebiasaan buruak ambo dan kini baangsua juo bisa mangandalikan diri. Patamo tanangkan diri awak, kaduo ingek apo dampak nan tajadi katiko maluap bana emosi awak, katigo jan bakalabiahan, tarakhir lakuan aktivitas fisik jo dakek an diri ka tuhan dengan caro badoa.


Abluthopobia adolah fobia yang cukuik aneh sabananyo. Fobia iko ambo caliak bana, kareno urang nyo adolah kawan ambo surang. Jadi fobia iko adolah katakuik an sacaro taruih manaruih dan indak bisa dikandalian tahadok aktivitas mandi, mancuci muko atau mambarasiahan tubuh. Keceknyo inyo dulu punyo trauma katiko mandi yang mambuek inyo takuik mandi. Kini fobia itu alah baangsua reda saketek demi saketek kareno inyo konsultasian ka psikiater. Walaupun iko aneh, sabananyo urang yang mangalaminyo tu sadar jadi awak harus juo mandukuang inyo untuak barubah. Marilah barani untuak ka psikiater bantuak kawan ambo, kareno sagalo hal bisa disambuahan. Picayolah kalau awak nio barubah pasti barubah.


Korban bullying bisa manarimo raso sakik dan takuik nan lua biaso. Raso sakik ko kadang indak bisa di tolerir dan mambuek urang jadi labiah mamiliah untuak maakhiaan iduiknyo. Salain sakik korban bulli jugo diantui jo raso takuk taruih-manaruih. Satiok hari korban buli akan takuik untuak pai ka lua dari tampek amannyo. Apo lai kalau inyo harus ai ka tamek urang nan mambuli inyo. Raso takuk iko bisa mambuek urang jadi stress bahkan sampai ka tahap depresi. Hal iko bisa tajadi sabagai efek dari tandakan kakarehan atau panindasan nan korban tarimo sacaro taruih-taruihan. Awak indak pernah tau sabarao bateh raso takuik urang. Jadi sangek pantiang untuak indak manimbuaan raso sakik untuak urang lain. Mako dari itu kurangilah tindakan nan bisa manyakikan hati ataupun fisik urang.


15 Agustus mungkin akan manjadi salah satu pengalaman paliang manyanangkan untuak Ani.  15 Agustus adolah hari ulang tahun Ani, tapi hariko adolah hari ulang tahun nan spesial. Ulang tahun kini ko Ani indak marayoan surang diri. Ani marayoan basamo pacar partamonyo dan keluarga nan lengkap. Walaupun dirayoan dengan caro yang sederhana, cuman jo kue dan beberapa cemilan jo keluarga. Tapi suasana dan pengalaman yang Ani rasokan indak akan pernah talupoan. Ani pado mulonyo maajak pacar dan keluarganyo untuak makan basamo di suatu rumah makan. Sasudah makan kironyo keluarga dan pacar Ani alah manyaiapan kue ulang tahun ani. Ani takajuik, sanang dan terharu karano kuenyo lamak bana.


Urang asiang adolah urang yang indak awak kenal dan indak biaso mancaliak inyo. Ambo ko tamasuak urang yang basosialisai jadi tau sia-sia se panduduak asli siko. Katiko ado urang asiang yang maikuik an ambo wakatu pulang dari kadai, ambo tau itu bukan urang siko tapi galagatnyo alah mancurigaan juo. Sabananyo ado raso takuik didiri ambo pas diikuik an jo urang asiang tu. Cuman ambo tau kalau ambo indak maambiak tindakan, takuik adohal buruak yang tajadi ka ambo. Kareno warga situ rumahnyo masiah ado yang tabukak, manjariak lah ambo sakancang mungkin. Untuang se tatanggo ambo kalua dan langsuang mangaja urang asiang tu. Untuak itu ambo himbau bana ka urang-urang yang mangalami di posisi ambo. Marilah manetralisir katakuik an awak dan cari tindakan sesegeran mungkin untuak manyalamaik an diri.


Saat Andi sadang barjalan di salah ciek trotoar inyo indak sangajo manginjak ludah urang lain nan barado di tengah jalan itu. Saat itu inyo sadang terburu-buru sahinggo indak mamperlihat jalan namun katiko inyo manginjak ludah urang lain. Saat itu inyo maraso sangek jijik sakali karano iko adolah sepatu baru dan alah ternodai jo aia ludah  nan dibuang sembarangan dek urang. Nan manunjukkan ekspresi nan kesal serta  gigi karano aia ludah nan inyo injak itu mambuek sepatunyo kotor. Karano aia ludah nan alah inyo injak itu mangotori sepatu barunyo inyo langsung mancari genangan aia di sakitar untuak mambersihkan bagian sepatu nan terkena aia ludah itu. Namun karano indak manemukannyo inyo pun mancari rumput untuak mangoleskan telapak sepatunyo.


Maraiah penghargaan adolah salah satu kebanggaan nan indak tanilai haragonyo. Indak hanyo maagiah pangakuan ateh preastasi nan alah dicapai, tapi dapek pulo maagiah raso sanang nan luar biaso. Sasudah maraiah penghargaan, awak akan maraso labiah picayo diri. Raso sanang tasabuik bisa pulo dibagikan ka urang-urang tadakek awak, misalnyo keluarga jo kawan kawan, nan pastinyo akan maraso bangga ateh keberhasilan nan alah awak raiah. Jadi, jan ragu untuak taruih bausaho dan bajuang demi mandapekkan penghargan. Salain dapek maagiah kebanggaan pribadi, penghargaan bisa pulo manjadi modal untuak mandapekkan kesempatan nan labiah elok di maso nan akan datang. Indak harus langsuang hal-hal nan gadang, awak bisa mamulai dari hal-hal ketek nan nampaknyo sepele.


Salah satu ketakutan tifa hinggo bisa dikatoan phobia adolah phobia ruangan sampik. Pernah suatu katiko tifa turun surang dari lantai 39 ka lantai dasar manggunoan lift, dek karano panik yang harusnyo turun di lantai 1 lift yang ditumpangi tifa ndak tabukak pitunyo. Hal itu tantu mambuek tifa jadi semakin panik dan trauma naik lift surang. Untung lah katiko lift naik ka lantai 10 ado bapak gojek yang sudah maantaan gofood nio turun lo ka lantai dasar, alhasil tifa berhasil kalua dari lift tasabuik. Padahal setelah dipikia baliak, tifa lah manakan tombol lantai dasar, tapi pas tibo di lantai tasabuik pintu lift indak tabuka. Entah itu karena panik dan lupo menekan tombol lantai dasar, atau karena ado sesuatu yang lain. Entahlah.


Takuik adolah janih emosi nan ado di satiok manusia. Satiok urang normal punyo raso takuik. Tapi raso takuik satiok urang ko babeda-beda. Tagantuang kondisi emosi masiang-masiang urang. Ado urang nan takuik jo binatang, ado nan takuik jo katinggian, tapi ado pul nan maraso binatang jo katinggian ko hal nan biaso. Katiko raso takuik timbua biasonyo akan diiringi jo garakan reflex. Missal katiko awak takuik akan hantu, katiko awak Nampak hantu awak reflek mamakiak. Hal iko adolah hal nan biaso tajadi sabagai manusia nan mampunyoi emosi. Tapi ado puloraso takuik nan balabiahan. Hal iko baru indak wajar. Raso takuik nan balabiahan sahinggo mambuek trauma bisa di sabuik phobia. Atau raso takuik nan mambuek cameh balabiah bisa pulo di sabuik anxiety.


Manyasa bana katiko bacakak patang jo abang ambo ndak sangajo manokok pungguangnyo. Dek gara-gara itu abang ambo sangaik berang ka ambo. Tapi untuang kini suasana alah membaik. Pasti kalian nio tau kan ba a caronyo sahinggo ambo bisa baelok an jo abang ambo. Jadi nan pertamo ambo lakukan setelah bacakak tu adolah mambia an abang ambo untuak mananangan dirinyo karano ambo yakin kalau saat itu ambo langsuang minta maaf pasti ndak akan dimaafan. Setelah suasana mulai membaik barulah ambo maminta maaf ka abang. Disinan ambo maakui salah ambo apo dan bajanji ndak akan maulang kesalahan nan samo. Abis tu kami saliang basalaman dan masalah pun salasai.


Karyawan tatap perusahaan kironyo bisa lo kanai PHK. Prosedural PHK untuak karyawan tatap ko labiah panjang dan ribet. Patamo perusahaan harus musyawarah dulu jo karyawan nan akan di-PHK untuak mandapekan jalan tangah dan solusi dari masalah dihadoki. Jikok musyawarah nan berhasil, maka akan lanjuik ka mediasi jo Disnaker. Salanjuiknyo kalau mediasi itu alun jo manyalasaian masalah, maka akan dibaok ka mediasi hukum. Jikok alah sapakaik duo balah pihak maka akan dibuek perjanjian basamo. Dalam PHK itu perusahaan wajib maagiah karyawan nan di-PHK pitih pesangon. Untuak karyawan tatap pasti sadiah kalau di PHK, tapi paralu diingek mengenai prosedural PHK tu supayo indak maraso rugi lo kanai PHK.


Mandapek an hadiah sacaro cuma-cuma memanglah lah lamak, apolai awak ndak ado rugi materi. Ambo alah satahun maikuik an undian dan bersyukur bana waktu alah berhasil manang undian. Pihak penyelenggara tu bana nan ka rumah mambaok an hadiah ambo. Waktu itu ambo dapek kasua gadang yang ampuak dan muek untuak 3 sampai 4 urang lalok disitu. Manuruik ambo manga indak ikuik se kalau ado kesempatan lagian awak indak dirugian. Manang awak itu bonus ancak lo lai tapi alun manang juo awak indak lo marugian awak karena ndak ado biaya yang awak kalua an. Jadi tergantung baa sabar awak se kini, ini buktinyo ambo alah mandapek an hadiah dari satahun nan lalu ambo ikuik.


Wakatu ambo SMP, ambo punyo kawan dakek nan namonyo Lily. Ambo ko urangnyo pandiam dan introvert, jadi payah untuak bakawan. Salain itu karno sifat ambo nan bantuak itu ndak ciek urang pun nan nio bakawan dakek jo ambo. Lily urang nyo bakabaliakan jo ambo, inyo ceria dan mudah bakawan. Tapi Lily ndak pernah miliah-miliah kawan lo. Ambo pun ndak picayo kok bisa dakek dan manjadi sahabaik Lily.  Tapi sayangnyo Lily harus pindah sakola di awal semester kelas 9. Ambo nan tau Lily ka pindah langsuang maraso sadiah dan ndak samangaik pai sakola. Kini ambo maraso surang karno sabaik ambo nan cuman ciek tu kini alah pai.


Doni alah sanang bana karena mandapek an tiket gratis jalan-jalan ka lua kota. Dari tampek manginap dan transportasi pun alah disiapan tiket nyo. Takajuik bana inyo katiko alah sanang dan siap untuak pai liburan tibonyo katinggalan pesawat dan indak jadi pai ka tampek tujuan. Padohal tiket pesawat nyo alah gratis, tapi malah hangui ndak bisa dipagunoan. Awalnyo doni takajuik dan sadiah tapi inyo harus ikhlas. Salamo proses ikhlas terhadap apo nan tajadi tu inyo malakuan iko. Patamo melakukan relaksasi jadi ndak tagang, kaduo optimis se dan bapikia positif, katigo ambiak hikmah dari satiok kajadian, tarakhir manarimo kenyataan nan alah tajadi dan ikhlaskan.


Dulu pernah kejadian gampo di sakolah. Banyak kawan ambo nan panik dan katakuik an sahinggo mambueknyo ilang aka. Sadang kancang-kancangnyo gampo waktu itu, nyo bae turun ka lantai bawah padohal posisi kelas ambo wakatu tu barado di lantai 3. Sabananyo apo nan nyo lakuakn dek kawan ambo ko sangaik keliru karano risiko bangunan ambruk ka bawah saat gampo tu sangaik gadang. Mako dari itu ambo agiah tau caro nan paliang tapek untuak manyalamek an diri dari gampo di saat awak sadang barado di lantai ateh bangungan batingkek. Caro nan pertamo adolah jan panik. Tetap tanang sahinggo utak bisa bapikia dengan janiah. Nan kaduo, cari tampek balinduang supayo badan awak tarutamo kapalo talinduang dari raruuntuahan bangunan, misalnyo manyuruak di bawah meja nan kokoh. Kalau gampo alah baranti dan situasi alah agak aman barulah basigageh turun ka bawah dan langsuang cari tampek nan jauah dari bangunan, misalnyo lapangan.


Wakatu sadang mambali makanan di Restoran nasi padang dakek rumah indak sangajo Dava batamu jo kawan lamonyo. Takajuik bana inyo batamu jo kawan lamo e ko dan ado rasa gugup dan sanang juo. Kawan yang inyo tamui ndak sangajo ko dulu nyo urang yang inyo suko, kini alah lamo ndak batamu dan katiko batamu yo takajuik bana. Selesai dari ndak sangajo batamu ko Dava nio bakawan lai di media sosial supayo masiah tahubung. Patamo tu Dava maminta nomor kawan nyo ko, kaduo inyo manyapo sacaro elok, katigo mamulai percakapan jo pertanyaan yang sederhana dan sampai ka salanjuiknyo. Dava maminta nomor inyo supayo indak terkesan sombong dan punyo niek untuak bakawan lai.


Caro supayo binatang peliharoan awak ndak cirik sambarangan adolah kandangkan binatang paliharoan awak tu. Kalau pun ndak namuah mangandangan dek karano ibo mako caro lain nan dapek dilakukan adolah dengan maikek binatang peliharoan awak tu di sakitaran rumah, sahinggo kok nyo tacirik hanyo di sekitaran rumah wak se nyo. Atau kalau pun ndak bisa duo-duonyo kok rumah kalian bapaga mako tutuiklah rapek-rapek paga kalian tu. Jadi tetangga ndak lo tagaduah. Jan sampai mode tetangga ambo nan basibanak sipakak se katiko binatang peliharoannyo tacirik di muko teras rumah ambo. Katiko di kecek an iyo-iyo taruih keceknyo tapi ndak ado perubahan. Galigaman ambo mancaliaknyo.


Sakolah adolah tampek baraja dan manyanangkan bagi sebagian urang tapi tanyato ado juo bagi babarapo urang sakolah adolah narako. Korban bullying yang barado di sakolah pasti maraso sakolah bukanlah tampek yang elok dan aman. Baraja pun indak taraso laluasa, satiok gerak-gerik inyo digaduah se. Orang yang kanai bully tantu katakuik an bana pado awalnyo. Akan taruih balanjuik katakutan itu kalau inyo indak nio mambela diri. Langkah nan harus dilakuan urang yang kanai bully adolah. Patamo manunjuak an prestasi, kaduo tumbuahkan sikap picayo diri, katigo jadian bully an itu sabagai panyamangat, siap tu jan sampai manunjuak an sikap atau rauik katakuik an, tarakhir barani untuak malaporkan kapado urang yang berwenang.


Pangalaman nan mamalukan bagi ambo pas naiak transjakarta, pas itu hari rabu nio ka depok perjalannyo. Ambo ko kan tagak dari awal naiak sampai ka turun. Pas turun ambo ko dipanggia dek ibu-ibu yang turun juo dari transjakarta. Siap tu dikecek an dek amak tu, kalau ambo harus pakai deodorant. Ibu-ibu tu langsuang se mangecek an kalau ambo ko baun. Ibu tu alah tabaun sajak di angkutan umum. Ondeh baa ka indak malu ambo dikecek an langsuang mode tu. Sabana malu ambo dikecek an baun katiko di transjakarta tu. Ibu-ibu tu pun mangecek an kalau baun ambo ko manfgaduah urang lain.


Masalah bullying adolah masalah sosial yang harus di perhatian bana sabananyo. Dari urang sakitar atau urang yang mancaliak harus malakuan tindakan dan indak buliah diam se. Pambully an haruslah dimusnahkan indak ado carito mambela tukang bully, kareno manuruik ambo bully an yang dilakuan urang itu inyo lakuan sacaro sadar. Apo yang urang bully lakuan itu kadang kejam bana, kalau pun inyo indak manyantuah fisik tapi marusak mental pun samo se. Hiduik aman adolah hak saluruah manusio, indak ado urang yang labiah bakuaso dan paliang tinggi sahinggo bisa manindas urang lain yang labiah lamah. Masalah bullying ko harus diatasi sadamikian rupo, indak saharusnyo awak mandiamkan kasus iko.


Seurang manginjak tahi ayam nan masih lunak dan bau langsuang di telapak kaki biasonyo inyo akan barteriak karano terkajuik sarato manunjukkan ekspresi bahwa inyo sangek jijik tahadok kotoran hewan tasabuik.  inyo akan marasokan bagaimano hawa-hawa kehangatan kotoran hewan tasabuik dan mameriksa hal aneh nan tajadi di kakinyo. satalah melihat hal itu inyo manyadari alah mamijat tahi ayam lalu sagera mancari air untuak mambasuhnyo.  namun jika indak manemukan air inyo akan mancari rumput atau daun nan bisa digunokan sabagai media untuak manghilangkan kotoran nan ado di kakinyo tasabuik.  atau jika indak ado inyo akan manggosokkan kakinyo ka dinding atau kayu nan barada di dakeknyo.  hal iko marupokan refleks sasaurang nan biaso dilakukan katiko mamijat kotoran hewan.  dan iko bukanlah sabuah kelainan karano alah bareaksi barlebihan tahadok kotoran hewan tasabuik.


Galigaman bana katiko mandanga carito adiak ambo nan ternyato di ancam dek kawan sakolahnyo. Kawan nyo ko mangecek akan mahantaman adiak ambo ko kalau adiak ambo ko ndak mambuek an tugas-tugas nan diagiah dek gurunyo di sakolah. Makonyo salamo ko adiak ambo tunggak-tunggik mangarajoan tugas sampai malam. Ruponyo ndak tugasnyo surang nan dikarajokannyo. Tantu mambuek naiak darah ambo se dek mancaliak adiak ambo ko bengak bana. Namuah se di paengak-engak dek kawannyo. Akhirnyo ambo turuik lah anak tu ka sakolah. Ambo kecek an ka inyo kok sakali lai babuek mode ko ka adiak ambo, akan baurusan jo ambo. Ambo akan laporkan parangainyo ko ka urang gaeknyo dan tentu ka guru-guru nan ado di sakolah. Kalau ndak mode tu adiak ambo akan selalu hiduik di bawah ancamannyo.


Nampak dek ambo banyak anak-anak mudo kini nan suko maunggah status-status takuik akan tuhan di akun media sosialnyo. Seakan-akan takuik akan doso, tapi parangainyo tetap se mode cingkahak. Kalau takuik dek babuek doso tu mungkin sado urang marasokannyo. Cuma jan cuma hanyo sekedar takuik se. Minta ampun ka tuhan dan bajanji untuak ndak maulang kesalahan nan samo. Kalau sekedar takuik se tapi tetap baulang samo se jo indak. Percuma se raso takuik tu nyo. Mako dari itu, marilah basamo-samo awak mamperbaiki diri supayo bisa manjadi urang nan labiah elok ka mukonyo. Kalau ado niek dan usaho mudah-mudahan di pamudah dek tuhan jalannyo.


Biasonyo kalau hari libur rayo pasti ambo pulang ka Padang. Babeda dengan hari rayo kali ko, keluarga ambo sarombongan nan pai ka Jakarta. Katiko anggota keluarga lengkap balibur ka Jakarta sanang bana rasonyo. Ado mama, papa, kakak, dan adiak-adiak. Waktu itu kami pai liburan ka Dunia Fantasi Ancol. Ndak cuma itu, kami bakaliliang-kaliliang mall di Jakarta, pai ka Taman Safari Indonesia, dan manginap di Puncak Bogor. Katiko itu saraso mimpi. Biasonyo ambo hanyo saurang diri disiko. Kalau taragak cuma bisa telponan. Tapi kini sadonyo ado disiko. Walaupun cuma beberapa hari keluarga ambo disiko tapi momen tu marupokan salah satu pengalaman nan manyanangan dalam hiduik ambo.


saat sadang manuju ka pasar tradisional Lisa pergi keinginan untuak mambeli ikan. Namun karano pasar tasabuik marupokan pasar ikan sahinggo mamiliki baun nan cukuik amis di ma ikan-ikan tasabuik barada. Saat itu Lisa indak mamakai masker sahinggo inyo cukuik sering manutup hidungnyo jo  jari telunjuknyo. Dan katiko melewati tampek ikan hias sering bana mangusap hidungnyo untuak  manyamarkan baun amis nan dihasilkan oleh ikan-ikan tasabuik. Dan katiko Lisa ingin mambeli salah ciek ikan inyo hanyo manunjuk tanpa manyentuh ikan tasabuik. Selain itu juga katiko ikan dibungkus maka Lisa akan maminta kantong plastik lebih agar darah ikan tasabuik indak mangenai belanjaannyo nan lain. Selama iko Lisa indak manyukai pasar ikan karano mamiliki baun nan sangek manyengat sahinggo inyo indak nyaman untuak barada di situ dalam jangka waktu nan lama.


Hal nan mamalukan dek farhan katiko barado di lokal, katiko inyo dipakso mambukak topi nan inyo pakai. Guru nan maaja tu indak suko kalau ado anak murik yang mamakai topi di ateh kapalonyo. Farhan ko masiah kareh juo indak nio, nan guru ko maancam kalau indak topi tu di sita. Akhirnyo tapakso dibukaklah dek farhan kareno topi tu kasayangan inyo juo. Bantuak topi kasayangan farhan tu model topi snapback, warnonyo hitam, tampilan nyo keren, nyaman. Topi tu cocok bana di kapalo farhan, tapi dek inyo ndak nio mambukak topi tu bukan kareno saking dek cinto bana ka topi tu. Jadi kareno kapalonyo kini gundua, pas dibukak dek farhan. Sabana tagalak kawan-kawannyo salokal, malu bana dek itu jadinyo.


Waktu tu kami pulang sekolah. Kami pulang jalan kaki samo-samo. Kami lalu dimuko rumah ibuk kantin nan manggaleh disekolah. Dimuko uma ibu tu ado batang rambutan, dan itu alah ado nan merah. Kami nan panek, mano hari angek pulo, jadi salah satu kawan kami maajak ambiak buah rambutannyo babarapo untuak dimakan, kalau kato kawan kami ndak kan berang bagai ibuk tu do, karano emang ibuk tu urangnyo elok. Tapi kami ndak nio, karano itu ndak elok, jadi karano emang nio kami cibo mintak ibuk tu dan Alhamdulillah ibu kantin nio maagiah, kami pun ambiak saketek, jadi kami dapek rambutannyo dan ndak jadi dapek doso.


PT. Bank Negara Indonesia (persero) Tbk, atau BNI maadoan program undian nasional dengan hadiah nan tasebar untuak satiok cabang BNI dan hadiah undian utamonyo adolah oto mewah. Program undian nan diagiah namo "Undian Rasaki BNI #IndakPakaiBeko" ko alah masuak tahun kaduo sasudah sabalumnyo diadoan di tahun 2021-2022. Hadiah utamonyo tahun lalu adolah Oto listrik Tesla Model-3, nan alah diserah tarimoan ka pamanang nan adolah nasabah setia BNI.  Dalam program ko, nasabah bisa ikuik sarato dalam rangkaian program undian melalui mobile banking dengan mamanfaaikan poin nan alah takumpua sabagai kupon undian. Selain dituka manjadi kupon undian, poin nan awak punyo bisa pulo dipakai untuak dituka manjadi hadiah bantuak evoucher, donasi, mambayia pulsa dan lainyo nan bisa dimanfaaikan sacaro langsuang. Tunggu apolai sanak sekalian, mari manabuang di BNI.


Katiko salah satu anggota keluarga atau sanak wak nan paliang dakek jo awak tantu wak maraso sadiah nan amaik sangaik. Tapi bara urang malah mamandam raso sadiahnyo supayo nampak kuek di muko urang lain. Raso sadiah nan wak rasoan itu valid. Apo nan wak rasoan saancaknyo diekspresikan. Ndak elok mahindari raso duka nan dihadapi, hadapi se momen yang mungkin ndak manyanangan atau manbuek raso ndak nyaman. Jan pura-pura bahagia, ndak mengekspresikan perasaan tu nan mambuek wak lamo pulih dari raso sadiah dan bakabuang wakatu ditingga urang tersayang. Rasoan sado perasaan sadiah wak, sampai beko wak akan sampai di titiak ikhlas dan mampu untuak bangkik kambali. Cubo untuak manarimo perasaan sadiah wak lai, nah!


Putra takajuik bana katiko inyo sadang uji nyali di rumah kosong, inyo manamuan jam tangan yang harago nyo maha kalau di jua. Baa kok ado jam antik mode ko ditampek yang indak bapanghuni lai. Mungkin iko adolah barang punyo pemeliki rumah yang dulu, tapi rasonyo barang ko indak bantuak lamo kareno barasiah dan body nyo masih ancak. Jam ko harago nyo maha bana kalau di jua, ambo tau kareno merek nyo. Jam tangan ko barang antik yang bahargo, raso dapek harto karun ambo di tampek rumah kosong. Salanjuiknyo putra harus maambiak keputusan tentang jam tangan yang inyo pacik kini. Apokah di simpan, dipakai atau di jua.


Makanan yang kumuah dan alah lato, indak elok lai untuak awak konsumsi. Kareno tantu makanan tu alah mambuek awak jajok sabananyo jadi jan mamaksoan untuak dimakan kareno takuik mubazir. Manuruik ambo makanan nan alah kumuah indak baa dibuang daripado manyebabkan diare. Kareno pado makanan yang alah kumuah tadapek banyak kuman yang bisa manyebabkan panyakik. Jadi kalau awak makan makanan nan alah kumuah, bisa sakik paruik jo diare awak jadinyo. Makanan nan alah kumuah memang indak elok lai untuak di makan. Ambo se mancaliak makanan nan alah busuak atau kumuah jajok bana rasonyo. Apolai untuak dimakan tambah jajok lah dan makan nan awak jajok an juo indak elok.


Untuak patamo kalinyo di malam hari dika akan dioperasi. Indak tabayang sabalumnyo kalau inyo harus di operasi. Takuik bana itulah yang dirasoan dek dika katino nio di operasi. Indak bisa maelak lai, kareno memang harus di operasi, kalau indak mangko akan mambahayoan. Dika harus operasi usus buntu, itu juo kareno inyo acok bana makan padeh, micin, makanan junkfood dan jarang makan-makanan yang sihaik. Katiko akan di operasi tu dika minta wakatu agak 2 minik lai untuak manangkan pikian dan manariak nafas saking dek takuiknyo nio dioperasi. Untuang se operasi bajalan dengan lancar, katakuik dika alah mamuda kareno inyo basyukur operasi alah bajalan dengan lancar.


Manga lah banyak juo urang tuo nan mambuang anak nyo, padohal alah diagiah jo tuhan. Padusi nan alun mampunyoi kesempatan mampunyoi anak sadiah bana rasonyo mancaliak banyak anak baru lahia yang indak di inginkan jo urang tuo nyo. Manuruik wawa anak adolah titipan tuhan, ado anak dalam hiduik awak bisa mambuek awak labiah bahagia dan itu marupokan razaki dari tuhan. Walaupun wawa alun mampunyoi anak tapi inyo sanang karena adiak padusi inyo malahian baru-baru iko. Wawa sanang bana mampunyoi ponakan baru dan dianggap sabagai anak inyo surang. Wawa yobana manyayangi sadoalah ponakan-ponakan inyo, apolai yang baru lahia ko imut bana.


Ado cara nan efektif yang alah ambo terapkan supayo bisa batamu langsuang jo artis idola awak. Patamo aktif taruih di media sosial nyo, kaduo salalu hadir di setiap event atau acara nan ado artis idola awak, katigo ketahui juo apo nan inyo sukai, tarakhir gabuang jo komunitas fanbase resmi idola awak dan jadilah panggemar nan elok. Ambo salah satu yang sanang manjadi fans yang bisa batamu jo Rara Lida dan bisa ikuik juo kegiatan-kegiatan inyo basamo fanbase Ralovers. Ambo mulai maidolakannyo karena suaro nyo nan ancak dan kelaukaannyo nan elok. Urangnyo elok dan sayang bana jo urang tuo, apolai inyo mulai dari bawah bana karirnyo ko.


Samanjak sakolah tingkat dini alah dianjaan untuak dapek mangecek di muko urang banyak. Dulu katiko TK diajaan dek guru untuak dapek barani mamperkenalkan diri di muko kawan-kawan maskipun masih malu-malau. Di SD dulu diajaan dek gutu untuak barani tampil du muko kawan-kawan manapilkan bakat dan manjaleh an gambar nan di gambar di kelas, lanjuik janjang SMP, SMA sampai kuliah taruih manaruih diajaan untuak dapek mangecek di muko urang banyak. Kasalahan tantunyo indak bisa lapeh katiko alah di ateh pangguang, tapi itu wajar namonyo dulua masih belajar dan mamantapkan untuak ka mukonyo. Pengalaman-pangalaman sadari dulu bisa manjadi pegangan untuak dapek labiah barani untuak mangecek di muko urang rami.


Kalau di kota Padang, sado murid pasudi nan ba agamo Islam diwajibkan untuak mamakai jilbab. Dengan peraturan ko ambo sangaik basyukur karano rambuik karitiang ambo ko bisa di suruak an. Alah payah payah manyuruak an rambuik ko rupo nyo kawan ambo mandadak pai ma agiah kejutan ulang tahun ka rumah. Malu bana ambo di bueknyo karano saat itu bantuak sadang lusuah ditambah lo rambuik sadang manggarabang. Ambo takajuik karano di surprisan, kawan ambo pun takajuik mancaliak rambuik ambo. Samanjak saat itu nyo galak an lah ambo dek kawan-kawan si kitiang. Manuruik mereka ndak masalah tapi manuruik ambo itu hal memalukan. Mako dari itu ambo luruihan lah rambuik ambo dengan caro man smooting. Ambo pai ka salon untuak malakukannyo. Setelah dari salon ndak lupo lo satiok hari ma agiah itamin rambuik sahinggo rambuik ambo kini labiah rancak dari pado rambuik kawan nan manggalak an ambo.


Ambo pernah punyo pangalaman lucu saat sadang pai main ka rumah bini mamak ambo di Serang. Iko sabananyo adolah suatu hal nan sangaik mamalukan, tapi bukan untuak ambo. Pangalaman mamalukan itu dialami dek gaek ambo. Saat itu kami sadang mampir di SPBU untuak maisi bensin oto. Karano kami indak tau jalan manuju rumah bini mamak ambo, akhianyo kami mancubo batanyo ka patugas pom bensin itu. Katiko itu nan batanyo adolah gaek ambo karanon inyo duduah di sampiang supir. Namun, lucunyo gaek ambo malah batanyo manggunokan bahaso Minang nan mambuek patugas pom bensin itu binguang nio manjawek apo. Gaek ambo pun maraso malu satalah kajadian itu dan kami indak baranti galak di ateh oto.


Satiok urang pasti pernah mamiliki pengalaman paliang manyadiahkan dalam hiduik. Bedanyo ado nan tapuruak dengan keadaan itu tapi ado lo nan bangkik dan manjadikan pengalaman tu sabagai pembelajaran dalam hiduik. Caro nan paliang ampuah untuak bisa bangkik adolah dengan mancaliak pengalaman yang manyadiahkan tu dari sudut pandang nan babeda. Misalkan katiko kalian punyo pengalaman hiduik manyadiahkan karano bertahun-tahun manjalani hubungan toksik, mako caliaklah dari suduik pandang keberanian kalian untuak maambiak keputusanun pai dari situasi nan tajadi. Kalau kalian masih bertahan dengan hubungan toksik tu mungkin kalian ndak akan hiduik sabahagia kini. Kesimpulannyo dari satiok pengalaman nan tajadi awak harus caliak dari sisi positifnyo.


Antrian diserobot oleh polisa cantik, urang nyo mamakai baju seragam kepolisian, beda nyo indak mamakai topi yang biaso dipakai, paras nyo kamek, bulu mato nyo lantiak, kuruh dan tinggi, kulik nyo lumayan coklat. Polisi padusi itu yang manyarobot antrian Denis, walaupun inyo polisi tapi denis tetap se kesal. Denis marah sabananyo alah diserobot katiko mangantri di kedai kopi yang lagi hitz. Mungkin polwan tu sadang taburu-buru juo, tapi kan denis alah maantri duluan. Denis indak jadi mambali kopi tu dek gara-gara kejadian antrian diserobot jo polwan tadi. Soalnyo denis harus tapek waktu juo ka kantua, sadangkan katiko kopi nyo dibuek mambutuhkan wakatu bara minik juo.


Sadang lamak-lamak makan di salah satu restoran tibo-tibo bahu ambo ditapuak dek urang. Tantu takajuik dan langsuang tagalenjek. Datak jantuang pun jadi kancang di bueknyo. Untuang ndak tasadak. Pas ambo nio ka mamberangan urang nan mangajuik an tu ruponyo kawan lamo wakatu kuliah dulu. Emang sasanang itu kok basuo jo kawan lamo tapi kok dapek manuruik ambo kok ka manyapo urang tu jan mode tu bana. Tapuak nyo kareh bana. Sampai mambiru bahu ambo. Apo lai kok sadang makan bisa tacakiak urang dek takajuik. Cubo caliak-caliak dulu dituasi kalau ka manyapo tu. Mungkin karano sangkiang kasanangannyo basuo jo kawan dakek.


Akhir-akhir ko banyak paristiwa kacelakaan dikarenoan rem nyo blong. Kajadian iko memang datanh sacaro tibo-tibo. Tantunyo jiko itu tajadi akan baakibaik kecelakaan yang fatal, tarutamo katiko di jalan tol. Katiko tajadi rem blong tantulah awak takuik bana untuak apo nan tajadi salanjuiknyo. Daripado cameh bakataruih an kareno mancaliak berita-berita kecelakaan. Labiah elok kalau awak rutinan untuak mancek kendaraan awak sacaro bakala. Untuak mangatahui apo nan saharusnyo dipaelok an, rem juo kan minyak harus di isi. Untuak itu, marilah awak rawaf kendaraan awak surang dengan rutin mancek sacaro bakala. Pai lah ka tukang bengke atau service yang labiah tau masalah kendaraan.


Ndak tau kama ka disuruak an muko ko lai do. Yo sabana malu. Baun ambo di kecek an paik dek kakak ambo surang. Nyo mangecek tu ndak lo pas sadang baduo tapi pas urang sadang rami-rami nyo bakumpua. Sabananyo ambo lah maraso baun badan ko lah ndak lamak cuma ambo kiro kok perasaan ambo se. Ruponyo yo tabaun dek urang sabaliak. Sangkiang malunyo di agiah gala upiak katiak masam ambo langsuang pai ka kadai untuak mambali deodoran. Pas deodoran ko lah tabali ambo pai ka kamar mandi dan langsuang ambo pakai saat tu juo. Setelah itu baru lah raso pacayo diri ambo bangkik baliak.


Alah jadi kebiasaan ambo selalu bapindah-pindah sakolah. Bisa dikecek an satiok tahun pasti sakolah ambo babeda dari nan sabalumnyo. Itu lo lah risiko anak nan apak nyo karajo selalu pindah-pindah tugas. Dengan kondisi mode tu, ambo selalu dihadok an jo situasi harus baadaptasi jo kawan-kawan baru. Ndak jarang lo ambo selalu di bully. Pokoknyo satiok ka masuak sakolah baru pasti raso takuik ka kanai bully tu selalu maresahan hati. Pernah suatu katiko, di hari pertamo ambo sakolah di tampek nan baru, ambo ndak nio masuak ka kelas, malah ambo ndak nio turun dari oto karano takuik akan di buly sabagai anak baru. Walaupun kini ndak saparah tu bana takuiknyo, tapi tetap kalau ka masuak sakolah baru ado perasaan takuik karano takuik di buli.


Sudah sakitar 2 hari Andi indak mamasak dan hanyo mambali makanan dari luar sahinggo inyo indak mamperhatikan apa nan ado di dalam tampek sambalnyo. Lalu dua hari kemudian barulah Andi mamulai untuak mamasak sesuatu agar dapek mangisi perutnyo. Satelah masakan masak dan barniat untuak mamasukkannyo ka tampek makan atau ka tampek sambal inyo langsung disambut dek baun nan sangek indak lamak karano makanan nan terakhir kali nan dimasukkan ka dalam tampek sambal itu alah basi dan mambusuak.Dan Andi pun mangecek bagaimano keadaan nasi nan terakhir kali inyo tinggakan dua hari nan lalu dan inyo mancaliak bahwa nasi itu alah mampunyoi aroma nan sangek indak lamak dan busuak. Mancaliak itu Andi langsung manutuik hidungnyo dan mambersihkan makanan nan busuak itu lalu mambuangnyo ka tong sarok.


Aphidiophobia adolah janih pobia nan mambuek pandaritonyo maraso takuik bana samo ula.katakuikan yang dialami adolah katakuikan nan intents, indak masuak di aka katiko Nampak ula. Pandaritonyo ko indak hanyo takuik katko Nampak ula langsuang, tapi bahkan katiko mancaliak foto atau mancaliak vidionyo se bisa manimbuaan raso takuik. Pobia nan ciek ko cukuik umum atau cukuik banyak nan mandaritonyo. Salain itu pobia ko acok dikaikan samo panyabeb evolusi, pangalaman pribadi dan atau pangaruah budayo. Takuik akan ula ko bisa lo di katoan wajar karano salain bantuaknyo nan mambuek gali, bayangan tantang ula nan marupoan binatang nan babahayo karano bisanyo bisa mambuek awak kahilangan nyawa. Tapi bukan bararti sado urang mangalami aphidiophobia.


Dalam keluargo surang kadang ambo maraso diperlakuan indak adil. Amak ambo piliah kasih bana kalau dicaliak. Adiak ambo salalu di duluan, apo nan inyo bali pasti labiah elok daripado ambo. Pas itu pernah juo pulang dari pasa amak mambalian tas untuak kami baduo. Bantuak tas ambo ko nyo biaso se, warno hitam putiah, bahan dasar nyo tipih, indak ado jas hujan didalamnyo. Sadangkan adiak ambo ko nyo bawarno ancak, ado lo jas hujan didalam tas nyo. Ambo maraso diperlakuan indak adil, baa kok punyo ambo bantuak tas nyo biaso se. Raso nio berang bana, masak iyo karena alah gadang ambo harus mangalah taruih dan diaagiah barang yang murah-murah se.


Kalau anak mulai manampakan perubahan sikap nan drastis urang gaek harus peka dan tanggap manghadapinyo. Jan maremehan tando-tando nan anak nampakan, ma tau itu merupakan sinyal mintak tolong dari anak atau anak sadang mangalami trauma. Kalau alah tau penyebabnyo langsuang baok anak untuak baubek sacapeknyo jan ditunda-tunda. Dukungan urang tadakek kadang bisa manjadi ubek nan labiah ampuh dari terapi pangubekan itu sendiri atau terapi ndak akan efektif kalau urang tadakek korban ndak mandukuang. Marilah jadi lah urang gaek nan peka jo kondisi anak, suportif dalam proses panyembuhan trauma anak karno tanpa disadari itu manjadi faktor sabara efektif terapi nan dilakukan ka anak.


Dalam malakukan prank horor dengan tujuan untuak mangajuikkan urang adolah hal nan biaso urang gunoan untuak konten menghibur. Untuak malakukan hal iko,diparaluan observasi dan panilaian lain untuak target dari calon panarimo prank iko nantinyo. Barikuik hal nan dapek dilakukan agar dapek maminimalkan risiko nan indak diinginkan nantinyo. Partamo, mantargetan urang nan alah cukuik mampu untuak mangelola emosi dan raso takuiknyo. Mambuek pengecualial yaitu kapado anak ketek, urang nan alah barumua atau gaek, maupun urang nan nampak sadang indak dalam kondisi nan rancak atau sehat. Kaduo, indak manyentuh calon korban prank karano urang nan sadang takajuik biasonyo mampunyoi reflek manghindar atau malawan. Katiko malawan adolah reflek nan diagiah mako dapek mambuek masalah antaro urang nan sadang mamprank dengan korbannyo.


Penyebab panic attack biasonyo dipicu juo akibaik dari stres yang bakalabiah. Salain itu ado juo babarapo penyebab lainnyo, yaitu genetik, tadapek pola cameh dalam keluargo, dan urang yang peka dan mudah bana stres. Serangan paniak sabana mangganggu pandaritonyo kareno indak sasak angok se tapi bisa sampai takuik akan kehilangan kendali sampai takuik akan kematian kareno maraso akan datang bahayo atau malapatako. Dari penyebab-penyebab serangan panik di ateh, tantu awak indak nio iko bakalanjuik an bagi awak yang marasoan baa serangan paniak ko. Untuak itu ubahlah pandangan jo pola hiduik awak. Marilah untuak bisa tabuka ka urang yang awak picayo dan jan mamendam sagalo sesuatu surang yang bisa mambuek awak bagitu stres.


Takadang sacaro sangajo atau indak sangajo awak sabagai umaik manusio pasti pernah malakuan kasalahan. Katiko babuek doso itu awak maraso takuik akan doso yang awak pabuek. Sabagai saorang muslim awak maraso ingin bataubat. Babarapo urang mungkin maraso alah tajadi dan sukar malakuaanyo. Padohal Allah SWT adolah maha pangampun. Awak bisa mancontoh langkah barikuik untuak mamohon ampunan kapadi Allah untuak duso yang alah awak pabuek. Patamo pahamai kasalahan dan bukan kareno paksaan dari urang lain, kaduo bajanjilah untuak indak malakuaanyo lai dan sholat taubat, katigo banyak badoa untuak indak maulang kasalahan yang samo dan yakin kalau Allah akan mangampuni doso awak.


Mahasiswa nan kini baru mamasuki dunia perkuliahan ado babarapo metode pembelajaran nan dapek dilakuan untuak mampamudah memahami pelajaran. Metode partamo yaitu dengan mambuek catatan nan rinci tapi sadarhano sahinggo mudah dipahami katiko mambaconyo. Kaduo, diskusi jo kawan-kawan nan sajurusan atau nan memiliki pemahaman yang samo tentang hal nan sadang manjadi topik diskusi. Katigo, mambagi ilmu nan alah didapek karena hal iko dapek maliek kepahaman sasaurang tahadok materi nan alah inyo pelajari. Semakin banyak nan inyo bagian mako dapek dikatokan inyo paham akan nan inyo sampaian. Salain itu, metode nan efektif untuak mambuek materi atau pelajaran dapek batahan lamo di ingatan, mako acoklah diulang-ulang.


Raso sadiah karno gagal mangarajoan sesatu nan wak anggap penting emang ndak taelakan. Tapi raso sadiah itu akan taruih balaruik-laruik kalau wak punyo mindset nan ndak bisa diubah. Mindset bisa jadi alasan urang payah bangkik dari kegagalan. Mindset nan mangalami wak untuak bangkik tu namonyo Fixed mindset. Urang nan punyo fixed mindset punyo sifat nan ndak nio mancubo tantangan baru, menganggap karajo kareh tu sia-sia se, dan ndak suko mandapek kritik nan membangun. Kalau lai urang nan labiah hebat dari inyo, inyo akan manjadi sinis. Urang bantuak ko biasonyo arogan dan maraso tarancam.Pikiran-pikiran itulah nan mambuek wak laruik dalam kasadiahan karno gagal.


Salah satu barang pribadi nan acok hilang adolah kaus kaki. Apolai katiko dibutuahan di pagi hari katiko ka barangkek sakolah atau karajo, biasonyo kaus kaki akan payah disobokkan. Biasonyo kalau hal iko terjadi urang-urang akan mintak tolong mancarian ka amak, karano di rumah biasonyo nan ahli mancari barang-barang hilang adolah amak, apopun barang nan hilang, jikok amak alah turun tangan mancari pasti akan basobok. Untuak mancagahnyo, jaman kini alah ado nan manjua kotak khusus tampek panyimpanan kaus kaki. Biasonyo babantuak kotak nan gadangnyo sadang elok untuak manyimpan beberapa kaus kaki. Biasonyo didalam kotaknyo akan diagiah sekat-sekat nan mamisahan antaro ciek kaus kaki jo kaus kaki nan lain. Warnanyo pun bamacam-macam. Kotaknyo pun ado babagai jenis, ado nan tabuek dari kain, ado pulo nan tabuek dari plastik. Jikok alah punyo iko mako akan bisa diminimalisir kahilangan kaus kaki satiok pagi.


Gampo nan malando Sumatera Barat tahun 2009 silam tajadi katiko ambo sadang barado di ateh oto. Katiko itu ambo handak pai ka rumah mintuo etek ambo nan talatak di Sicincin. Gampo tersebut tajadi katiko kami lah mandakati aia tajun Lambah Anai. Saat gampo tajadi, di jalan nan ambo lalui tibo-tibo tajadi longsor. Hal iko manyababkan oto kami harus puta baliak sahinggo indak bisa malanjuikkan parjalanan. Karano macet nan tajadi cukuik panjang, kami harus manunggu giliran untuak puta baliak. Hal iko manyababkan kami cukuik lamo terjebak di jalan tersebut. Ambo maraso sangaik takuik katiko itu. Hal iko disababkan karano ambo maliek dengan jaleh tanah nan longsor di muko oto kami. Ditambah lagi sabalah kida kami adolah jurang. Jadi bukan indak mungkin tanah di kida kami akan mangalami longsor juo dan mangirim kami ka dalam jurang itu.


Di zaman nan alah maju mode ko masa masih ditamukan guru nan mambeda-beda kan antaro siswa nan ciek jo siswa nan lain. Harusnyo kan sado siswa tu diperlakukan samo. Jan sampai dibeda-beda kan caro mamperlakukan siswa dari keluarga barado dengan siswa nan biaso-biaso se. Apo dek gara-gara urang tuo siswa nan kayo acok maagiah buah tangan kapado guru-guru makonyo mereka membedakan siswa-siswanyo? Kalau guru alah piliah kasiah ba a lo caronyo siswa ka maharagoi gurunyo. Harusnyo guru tu bisa manjadi panutan. Jadi kok dapek bueklah para murid tu maraso kagum sahinggo mereka bisa menjadikan guru sebagai suri tauladan dalam kehidupannyo.


Damam pangguang adolah hal nan wajar sajo dialami oleh satiok urang nan tampil dimuko umum, apo lai kalau itu adolah pangalaman partamo. Bahkan guru sakalipun pasti pernah marasoan deg-degan katiko tampil di muko anak muridnyo dan itu wajar sajo tajadi. Jangan kan untuak urang baru untuak urang nan alah professional sajo pasti masih ado juo nan mangalami damam pangguang. Antah itu ditangah inyo tibo-tibo lupo dan manggaretek atau lain sabagainyo Tapi damam pangguang indak bisa jadi alasan untuak awak baranti tampil. Justru damam pangguang adolah langkah awal untuak awak bisa manampilan nan labiah ancak. Untuak itu jan takuik jo pangalaman damam panguang dan mari baraja dari pangalaman itu.


William nan marupokan pamburu harto karun kini sadang barado di salah satu wilayah nan dulu marupokan tampek parang antaro kerajaan zaman dahulu. Mambaok alat pendeteksi logam atau ameh sabagai bekal utamonyo. Alah sabulan William manjalajahi tampek tasabuik tapi hasilnyo adolah nihil. Tapi katiko inyo mulai manyarah untuak manjalajahi tampek iko, William indak sangajo mamasuki goa untuaknyo baistirahat sabanta. Disaat itu, William dan timnyo iseng mandeteksi sakaliliang goa tasabuik dan indak disangkonyo alek itu babunyi taruih. Mancaliak itu William langsuang mancari sumbernyo dan memang sajo William basuo alek parang serta barang zaman dahulu nan alah bakubua salamo babarapo ratuih tahun. Akhianyo William dan timnyo mamutuihan untuak mambaok barang tamuannyo itu untuak dianalisis pamilik dan hal-hal lainnyo.


Sia lo nan ndak berang katiko seorang adiak lamak se manarajangan kaki nyo ka paruik abangnyo katiko awak sadang manesahatinyo. Padohal apo nan awak kecek an tu baguno untuaknyo tapi nan nyo lakukan malah saroman itu. Hal iko pun pernah tajadi jo ambo di saat kami masih ketek-ketek dulu. Tapi nan harus kalian tau kalau ka keluarga ko ndak paralu baadu-adu kareh. Mangalah se lah. Mangecek se elok-elok walaupun sabananyo dalam hati ko bagejolak nio mambaleh. Salasaian se masalah tu dengan kapalo dingin karano ba a ka ba a awak adolah saudara dan ndak akan pernah ado nan bisa marubah itu.


Saat kalian ado di dakek urang tanggalam, kalian indak paralu panik. Lakukanlah hal-hal barikuik untuak manoloang urang nan tanggalam. Dilansir dari laman suara.com, saindaknyo ado 6 langkah partoloangan partamo untuak urang tanggalam. Partamo, cari bantuan dari urang nan ahli di bidangnyo seperti panjago pantai.  Kaduo, kalau kalian pandai baranang, toloanglah urang tersebut dan kaluakan inyo dari aia. Karano jikok dibiakan tarlalu lamo, dikhawatirkan jumlah aia nan masuak ka paru-paru tarlalu banyak. Katigo, parihso lah sistem parnapasan urang nan tanggalam itu. Hal iko untuak mamastikan apokah urang tersebut masih hiduik atau indak. Kaampek,  Jikok inyo indak mahangok, cek lah danyuik nadinyo. Kalimo, jikok nadinyo alah indak badanyuik, lakukanlah CPR. Terakhir, barilah parnapasan buatan untuak si korban.


Makin kamari makin banyak urang-urang di usia mudo nan mangidap panyakik degenaratif mode panyakik diabetes. Iko manandokan pola hiduik samakin lamo samakin maburuak. Oleh karano itu awak harus bisa manjago pola makan awak sahari-hari supayo tahindar dari panyakik-panyakik saroman ko. Hal pertamo nan harus awak lakukan adolah hindari makan-makanan nan sifatnyo talampau manih. Hindari minum-minuman nan menganduang pamanih buatan bantuak minum-minuman bakaleang ataupun minuman nan basoda. Selain itu awak harus rajin baolahraga supayo kondisi tubuah tetap fit dan prima. Nan ndak kalah penting adolah atur wakatu istirahat. Jan sampai dek kalamak an bakarajo mambuek lupo akan pentingnyo baistirahat. Mudah-mudahan dengan melakukan hal tersebit bisa mambuek awak tahindar dari panyakik-panyakik degeneratif.


Manuruik survei penyesalan dunia nan dilakuan oleh panulih Daniel Pink, manamuan bahwa penyesalan terbesar kabanyakan urang ado ciek diantaro ampek hal berbeda. Nan patamo panyasalan dasar dek ndak bisa batangguang jawab untuak hal-hal nan bisa mampamudah hiduik wak di maso depan. Misalnyo manyasa dek ndak sakola nan rajin, manyasa dek mambuang-buang pitih untuak hal ndak baguno, atau manyasa dek ndak manjago kaehatan sajak mudo. Nan kaduo panyasalan kabaranian, panyasalan ko ttibo dek talalu basikap hati-hati. Nan salanjuiknyo panyasalan moral nan muncul karno kito alah manyakiti urang lain dek kagagalan wak surang. Nan tarakhir, panyasalan koneksi nan manyangkuik hubungan jo anggota keluarga, kawan atau sanak nan sering wak abaikan.


Jiko anak acok diberangan, yang akan tarjadi pado pakembangan utaknyo adolah taputuihnyo neuron di utak anak yang manyababan gangguan neuron akan membuek emosi anak taganggu. Bagian utak anak yang patamo kali tumbuah adolah bagian yang bahubungan jo emosi, dan bagian tagadang dari bagian itu adolah raso takuik. Ado ampek dampak yang akan tajadi pado pakembangan utak anak yang acok diberangi: yaitu suliak maambiak kaputusan, kurang pacayo diri, payah manarimo informasi, dan kasulitan dalam mambuek rancana. Katiko anak-anak mambuek kasalahan, sabagai urang tuo awak sabaiaknyo mambari urang tu pangartian tanpo mambantak atau mamberangi. Nasihaiak lambuik yang urang tu tarimo akan mambuek urang tu maraso labiah nyaman.


Pak Rudi  alah karajo di pabrik sapatu ko salamo limo baleh tahun, dari nyo masih bujangan sampai kini lah punyo anak duo. Pak Rudi bisa dibilang loyal bana ka perusahaan. Di saaik kawan-kawan karajo nyo nan lain kalua dan pindah perusahaan, Pak rudi tatap satio jo perusahaan sapatu ko. Sayangnyo perusahaan kini sadang bamasalah di keuangan. Perusahaan tampek Pak Rudi karajo mamiliah untuak malakuan PHK. Kironyo Pak Rudi manjadi salah satu karyawan nan kanai PHK. Pak Rudi maraso sadiah dan kecewa jo keputusan perusahaan karno mam-PHK sacaro sapihak se. Padohal pak Rudi alah loyal dan lamo karajo di perusahaan tu.


Covid ko panyakik baru nan diakibaik an dek virus. Banyak urang nan alah kanai virus ko tamasuak ambo. Ambo adolah urang nan pertamo kali di vonis kanai covid di tampek ambo tingga karano baru pulang dari lua nagari. Katiko diberitahukan kalau ambo positif covid lewat WA betapa takajuiknyo diri ko. Padohal ambo ndak marasokan gejala apo-apo. Ndak talok manga-manga saat itu. Apolai ambo harus tau akan di rawat di zona merah nan isinyo urang-urang nan positif covid sadonyo. Sasampainyo di tampek karantina covid ambo cuma bisa badoa untuak bisa capek-capek kalua dari tampek ko karano ambo maraso ndak punyo gejala nan memberatkan tubuah ambo. Jan sampai dek bagabuang jo urang nan batuak-batuak ko akhirnyo ambo batuak-batuak lo apolai sampai sasak angok. Naudzubillah.


Hal nan ambo lakukan di satiok kali ambo muntah saat hamil adolah nan pertamo, manutuik iduang ambo surang. Soalnyo ambo paliang ndak bisa mambaunan muntahan. Antah itu muntah urang ataupun muntah ambo surang. Nan kaduo, ambo selalu manutuik mato kalau sadang muntah. Soalnyo ambo jajok bana mancaliak isi paruik ambo nan kalua di saat muntah. Pernah sakali waktu itu ambo penasaran nio mancaliak bantuak muntahan ambo dan ternyato bagalenyai-lenyai. Lah bacampua lo jo aia liua dan endir-lendir nan mungkin marupokan cairan nan barasal dari dalam paruik. Abis tu, nan terakhir ambo pasti langsuang manyiram muntahan ambo tu banyak-banyak sampai hilang.


Raso takuik kareno khawatir katiko tajadi bancano alam tu adolah hal yang lumrah se katiko awak sadang mangalami keadaan yang gawat darurat. Babarapo kali banyak tajadi bancano alam d Indonesia akhir-akhir ko yang saharusnyo mambuek awak sadar pentingnyo kesiapsiagaan awak. Kasalamaik an adolah hal yang utamo. Dalam keadaan daruraik awak harus mementingkan kasalamaik an daripado emas, harato,pitih dan lain-lain harus dikasampiangan dulu. Kareno yang penting adolah nyawo awak dan urang dakek awak. Untuak itu marilah awak baraja baa caronyo malakuan sikap siaga katiko tajadi bancano alam. Katiko banjir apo nan harus awak lakuan, katiko gampo awak harus lari kama dan balindung kama, dan katiko tajadi bancano alam yang lain. Biasonyo itu awak palajari juo katiko di sakolah.


Mengecewakan urang nan berharga nan disayang dalam hiduik adolah salah satu hal nan paliang manyakik dalam hiduik. Apolai katiko awak melakukan hal tu tanpa sadar atau tanpa ado niek untuak mangecewakan mereka. Manuruik ambo, ado takdir nan alah diskenariokan dek tuhan nan ndak bisa awak rubah. Awak hanyo bisa manjalani. Jadi katiko tanpa sangajo awak mambuek urang nan awak sayang kecewa segeralah mamohon maaf dan ampun sahinggo urang-urang tu mangarati basonyo awak ndak ado niatan samo sakali untuak mambuek hal itu tajadi. InsyaAllaah dengan mangecek an apo nan awak rasokan bisa mambuek mereka ndak begitu kecewa dan mamaafkan kekhilafan nan awak pabuek.


Ambo pernah mancaliak nenek ambo sabalum maningga. Kejadian pado malam hari itu mambuek ambo takuik. Untuak patamo kalinyo ambo sabana mancaliak urang maningga didepa mato kapalo ambo. Apolai yang ambo caliak adolah nenek ambo surang yang sangaik ambo sayangi. Katiko nenek ambo ko sakaraik itulah hal yang tacaliak manakuik an. Kareno tacaliak bana baa nenek manahan kasakik an dan sasak angok. Rasonyo angok surang yang ikuik tacakiak juo. Mancaliak nenek yang sabalum maningga sakaraik dulu di rumah sakik. Kajadian malam itu indak bisa ambo lupoan, baa raso takuik dan sadiah nyo bacampua aduak. Perasaan ambo ko saolah mati raso se.


Manuruik studi nan diungkapkan dalam jurnal Public Health dari Annual Review (2006) tekanan dapek mampangaruhi kemarahan, tindakan agresi, dan mood negatif. Kemacetan pun dapek mampangaruhi emosi sasurang. Penyebabnyo kabanyakan adolah raso panek, bising, litak sahinggo katiko ado kemacetan mood negatif pun dapek muncul. Latar belakang tajadi stress katiko ado kemacetan pun indak dapek diabaikan bagitu sajo. Riwayat panyakik pun harus diparhatian, karano jan sampai gara-gara macet panyakik jantuang dapek tajangkik. Banyak hal nan dapek dilakukan katiko macet salain berang-berang yaitu manyikapinyo dengan caro nan positif caronyo manganggap kalau kemacetan bukan bencano tapi waktu nan diagiahkan untuak basantai sajanak dan mandangaan musik atau podcast favorit. Dengan bagitu kemacetan bukan alasan manjadi awak berang.


Barado di situasi tertentu bisa manyebabkan urang maraso takuik bakalabiahan katiko raso cameh malanda. Bak itu juo katiko awak barado di situasi dima awak surang dan maraso ado urang yang maikuik an awak. Tantu awak akan maraso takuik dan cameh bana. Manuruik pakar psikologi tindakan bantuak itu adolah wajar, kareno sinyal di tubuh awak mancaliak an situasi bahayo. Tapi disarankan untuak awak bisa mangandalian itu, sahinggo bisa bapikia jernih untuak tindak yang tapek salanjuikyo. Raso takuik katiko ado urang asiang yang maikuik an awak bisa dirasoan dek siapo se, indak takacuali kareno hal itu maagiah alarm ka tubuh awak untuak bahati-hati.


Ambo ndak tabiaso sabananyo marantau ko, tapi apo boleh buat ambo harus malanjuik an pendidikan di rantau. Baa nyo kalau hari biaso lai ndak taraso bana sebab banyak kegiatan nan maaliah an perhatian ambo. Senin sampai jumaik ado kuliah dan katiko hari sabtu ado ciek kegiatan rutin ambo di organisasi kampus. Hari minggu yobana taraso, labiah lamo dan sadiah bana manjalani hari minggu waktu patamo kali tingga surang di rantau. Biasonyo ambo lalok jo adiak dirumah, malam-malam salalu bacarito jo mama. Satiok hari juo mandangaan amak ambo ko mangomel, mamanggia awak untuak makan dan banyak lai, tapi kini ndak biso lai do ambo alah tingga di kos surang.


Banyak penyanyi-penyanyi berprestasi nan berasal dari urang-urang biaso. Contohnyo adolah Lesty Kejora. Hiduik dan gadang dari keluarga nan amat sederhana di kampuang kini alah manjadi seorang penyanyi ternamo dengan sagudang prestasi. Lesty Kejora dianugerahi penghargaan sabagai artis dangdut terbaik di tahun ko mangalahan penyanyi-penyanyi dangdut senior lainnyo seperti Inul Daratista, Ikke Nurjanah, dan lain-lain. Lesty Kejora berhasil mambuek bangga keluarga serta masyarakat Cianjur. Dari Lesty awak bisa baraja basonyo sia se bisa manjadi bintang asal punyo kemauan dan usaho nan tinggi.  Terutama untuak para urang tuo. Dukuanglah dari kini apo nan manjadi bakat anak awak, jan dihalang-halangi mereka untuak menekuni bakat dan hobinyo. Siapa tau dengan caro itu anak awak mancapai keberhasilannyo.


Waktu ambo gagal mancapai nan ambo inginkan, diwaktu itu juo ambo marasoan kegagalan dalam hiduik ambo. Kegagalan nan ambo alami tajadi karena kurang disiplin  dan gigiah dalam manggapai tujuan ambo. Ambo maraso basamangaik katiko awal se setiap mangarajoan sesuatu dan di akhir alah maleh se dan mudah maraso latiah sehinggo ambo ndak bisa mempertahankan tujuan ambo nan saketek lai. Kalian pasti pernah juo mengalami mode ko, punyo niek nan gadang tapi samangaik di awal se. Akhirnyo marasoan sadiah katiko hal itu gagal awak jalankan. Ambo nio mangecek an se untuak selalu yakin dan barusaho terhadap apo nan awak lakuan. Barusaho lah salagi bisa, jan sampai awak manyasa dikemudian hari.


Kakus, kloset, WC, jamban. kamar ketek, kamar balakang, tandas, peturasan Urinoar, dan toilet. Sadonyo sabutan tampek pambuangan kotoran urin dan fases. Untuak WC dan toilet paliang acok digunoan dalam kahidupan sahari-hari. Dalam bahaso Indonesia yaitu kamar ketek atau kamar balakang. Sabuah sabutan untuak mamaprahalus panyabutan WC dan toilet. Kaampek sabutan tasabuik mangarah pado ruangannyo. Sadangkan kaskus, kloset dan jamban labiah mangarah pado parangkeknyo. Untuak paturasan jo tandas jarang digunoan. Kato tasabuik barasal dari bahaso Jawa. Nan artinyo tampek pambuangan urin. Dengan kato dasar "turas" (urin). Paturasan marupokan sinonim dari urinoar. Untuak tandas labiah acok dipakai pado bahaso Malayu, yang manangacu pado ruangan.


Mancaliak jarum suntik nan akan di barikan kapado Lisa, inyo langsung melotot dan bulu kuduk serta tangannyo naik. Hal iko dikaranokan jarum suntik nan panjang serta tajam itu mambuek sensasi manyeramkan karano benda tasabuik akan ditusukkan ka lengan. Hal itu salalu bisa bayangkan katiko inyo akan disuntik mako dari itu inyo sangek ketakutan jika inyo haruih kan untuak disuntik. Biasonyo bisa akan manghindari sebisa mungkin agar inyo indak disuntik misalnyo katiko sekolah mamberi informasi bahwa bisuaknyo akan ado bidan nan barkunjung untuak mamberikan suntikan antibiotik atau jenis lain. Hal itu pasti akan Lisa hindari jo indak hadir ka sekolah. Namun katiko hal tasabuik indak dapek dihindari mako Lisa akan barlari dan barsembunyi sahinggo inyo indak di agiahkan suntikan tasabuik.


Parilkau yang indak buruah yang kini sedang banyak-banyaknyo di barita adolah pambulian. Antah itu yang mambuli dan manjadi korban masih banyak nan masiah duduak di bangku skolah. Tapi indak saketek pulo kasusu pambulian ko tajadi di ranah tampek karajo nan notabene nyo di dalamnyo adolah urang nan alah gadang baraka. Awl mulonyo iko pambulian ado nyo sakalompok dan bagak samo nan lamah. Parabuik an hak atau raso indak sanan kak urang nan dibully manjadi panyabab pambullian ko. Panyalasaian yang indak bakasudahan dan indak ditindak sacaro tageh jo capek kadang mambuek efek jera indak ado, dan pambullian tajadi baliak bantuak lingkaran setan nan indak bakasudahn nan manjadi tameng nan manuik an untuak sado urang.


Sanang bana rasonyo patang siap nonton konser Black Pink di Korea. Disinan ambo baru tau kalau tiket basuo Black Pink ndak cuma tiket konser tapi ado lo tiket fan sign dan fan meeting. Katigo tiket ko beda-beda lo peruntukannyo. Kalau konser awak mancaliak sang idola manyanyikan lagu-lagunyo di ateh pangguang basamo-samo jo penonton lainnyo. Kalau fan meeting tadiri dari 2 jenis, ado nan gratis ado nan bayia. Kalau nan gratis biasonyo dilakukan saat grup K-Pop sadang promosi albumnyo. Sedangkan kalau nan ado biaya awak harus mambali tiket untuak dapek hadir di acara tu. Biasonyo acara ko bantuak samacam talk show. Ado MC nan mamandu acara dan awak bisa mengenal jauah sang idola lewat obrolan-obrolannyo basamo MC. Sedangkan kalau fan sign, acaranyo labiah ka maminta tando tangan sacaro langsuang bahkan awak punyo kesempatan mangecek sacarao pribadi kurang labiah 1 minik. Nah jadi kalau ka bali tiket jan sampai salah yo sanak.


Akhir-akhir ko Ibu memang labiah acok manalepon. Selalu mananyoan kaba dan alah sajauah ma manjalin hubuangan jo Roni, pacar ambo. Ibu pingin bana ambo segera manikah jo Roni karano ibu maraso alah tuo dan khawatir kalau ndak bisa mancaliak dan mahadiri acara pernikahan kami. Sampai di suatu malam di saat ambo baru pulang karajo dengan kondisi litak dan baru bacakak hebat jo Roni, Ibu manalepon dan mananyoan hal nan ndak pengen ambo danga waktu itu. Untuak kasakian kalinyo ibu mananyo bilo ambo jo Roni akan manikah. Antah apo nan marasuki diri ko, emosi ambo langsuang maluap dengan mambentak ibu. Dengan suaro nan sangat tinggi ambo manyuruah supayo mulai kini ndak usah manalepon kalau hanyo akan mambuek ambo paniang dan mananyoan hal ndak penting saroman tu. Sampai kini ambo hanyo bisa manyasali kato-kato nan alah ambo kaluan ka ibu karano semenjak itu ibu ndak pernah manelepon ambo dan ndak akan pernah bisa karano ibu alah tiado.


Jan sabuik diri kalian lah dewasa kalau kalian ndak bisa ma hendel sesuatu nan terjadi jo diri kalian. Contohnyo se adolah masalah sepele yaitu malu karano salah panggia namo urang. Kalau kalian lah bisa mahendel nyo tanpa harus malarikan diri barulah kalian di sabuik sabagai urang nan lah dewasa. Jan sarupo urang nan ambo tamui. Lamak se nyo kuncang badan ambo karano nyo kiro ambo ko kawan lamonyo. Nan labiah parah nyo siap nyo mangkuncang tu nyo bae se lari sacigin-ciginnyo. Nan labiah ndak sopan nyo balari sambia galak-galak jo kawannyo. Jan pernah di tiru perbuatan ndak terpuji saroman tu. Alh seharusnyo kalau awak manggaduah kenyamanan urang lain tu maminta maaf.


Ambo takuik bana wakatu itu maraso mancaliak hantu. Nampak bana dek mato ambo ko samacam makhluk haluih. Padohal ambo indak pernah tau baa bantuao hantu, cuman rasonyo ambo yobana mancaliak hantu kareno bantuaknyo yang manyeramkan. Sabananyo indak harus takuik bakalabiahan bana awak. Kareno dalam Al-quran dijalehan kalau makhluk haluih bisa mancaliak awak, tapi awak indak bisa mancaliaknyo sacaro langsuang. Untuak itu, marilah awak jan talampau takuik bakalabiahan bana. Kareno raso takuik awak ka hantu indak saharusnyo malabiahi takuik kapado Allah SWT. Taruihlah badzikir dan badoa untuak dijauhi dari hal-hal mistis bantuak itu. Picayolah kapado Allah SWT daripado picayo ka hal-hal yang manyaleweng.


Wisuda adolah acara nan paliang ditunggu bagi mahasiswa nan alah mamperjuangkan pendidikannyo salamo iko. Dan untuak urang tadakek pun biasonyo mambarian hadiah barupo buket bungo. Dimusim wisuda, akan banyak urang nan manggaleh buket bungo. Hal iko manandoan tingginyo pembelian buket bungo untuak diagiahan kapada urang tadakek nan sadang wisuda. Pambarian hadiah barupo buket bungo iko pun alah mambantu masyarakat khususnyo penjual buket. Pendapatan panjua bungo nan batambah katiko musim wisuda iko adolah hal nan rancak. Sahinggo, tradisi maagiahan bungo sabagai ucapan salamek atas pancapaian atau kelulusan iko rancak untuak dilestarikan. Salain manyanangkan hati urang tapi dapek pulo untuak maningkekan pendapatan masyarakat sakitar.


katiko sadang barada di  keramaian namun saat itu hanyo sendirian  dan indak mangenal siapapun Terkadang seseurang akan maraso takut. Maka dari itu,  ado beberapa cara nan dapek dilakuan untuak manghilangkan rasa takut  sendirian tasabuik. Partamo dapek melakuan interaksi jo urang lain jo cara barkenalan dan bartanyo  sahinggo inyo akan maraso mamiliki kawan dan indak sendirian. Kaduo, mamakai headphone dan manghidupkan lagu sahinggo perjalanan nan dilakuan katiko sendirian itu indak taasa sepi. Katigo,  mambeli makanan nan dijual di sekitar keramaian tasabuik. Keempat,  manghubungi kawan untuak manemani perjalanannyo sahinggo inyo indak maraso kesepian lagi. Kalimo,  pergi ka salah ciek tampek makan dan manikmati suasana sendirian  di tampek tasabuik.


Jujur bana ko ha, den labiah takuik kanai berang dek mamak den, dari pado urang tuo den. Tapi kini lai agak bakurang setek, tapi dulu sabalum masuak SMA, sabana takuik den jo mamak den tu. Aden penah kanai berang sakali, tu indak nio den lai do mancari garah-garah dakek mamak den tu lai do. Jadi waktu tu den masuak MTS, mamak den wakil kepala situ. Maklum lah kan pas SD bakaian den indak ba jilbab tapi indak lo seksi-seksi bana do, tu kan baru masuak MTS tabaok lah pulo caro pakaiam den pas masih SD. Den bajalan pulang dari rumah kawan nio ka rumah nenek den, dengan sarawa di bawah lutuik jo baju salangan, tu tibo-tibo dimungko rumah nenek den lai mamak den sadang tagak pinggang, “manga bak itu mode baju du, indak bajilbab, awak anak madrasah” kanai mental den pas itu tau, emang den anaknyo mental lamah lagi ehehe, tu lari den ka dalam rumah kakak ibu den, yang rumahnyo tapek sabalah rumah nenek den, balinang aia mato den pas itu.


Alhamdulillah punyo suami nan melek dengan masa depan. Punyo suami nan bisa mengatur pengeluaran dan hidup sederhana secara tidak langsuang mambuek ambo nan dulunyo boros pun kini menjadi labiah hemat.  Ndak salah sih karano manuruik ambo itu adolah ajaran dari urang tuonyo nan nyo amalkan. Suami ambo sekeluargo suko dan gemar manabuang. Sanang bana rasonyo mancaliak suami ambo bisa mambangun rumah tahfiz untuak santriwan santriwati di kampuang walaupun hanyo rumah sederhana dari tabungannyo surang. Manuruik suami ambo apo nan awak miliki ndak sapanuahnyo milik awak. Ado harato urang lain di dalamnyo nan harus awak baliak an malalui sadakah. Semoga rezeki suami hamba selalu mengalir dan selalu bisa bermanfaat untuak urang lain.


Keknyo indak den sajolah yang jijik maliek sampah batumpuak-tumpuak. Alasanyo yo jaleh bana dek kotor jo bau. Tapi den respek jo salut samo urang yang karajo jadi pambarasiah atau paambiak sampah. Di tampek pambuangan sampah tu, yo sabana busuak, kotor, tapi urang tu tahan untuak mancari nafkah untuak kaluarganyo. Baa ndak bau jo busuak, disitu banyak sampah nasi basi, tulang-tulang, bekas pembalut, buah jo sayua-sayua busuak, botol minum bekas, baju atau kain buruak, kamasan plastic, basi-basi bakarek, bahkan ado juo sampah yang bahayo bagi tubuah wak, contohnyo pengharum ruangan, batu batrai, aki, dan lain sabagainyo. Karano baunyo tu, bahkan banyak langau hijau dan ulek-ulek yang manggarutuang di situ.


Pihak SFA maliek pulo adonyo makanan nan alah takontaminasi dek tetesan aia dari ateh atok. Kamudian aia nan mangalia dan mambasahi lantai dapua, mangumuahan dagiang nan dilatakkan di lantai. Bagian rak bumbu dipanuhi pulo dek kacoak dan langau nan mamanuhi ruangan itu. Salain itu indak ado sabun cuci piriang atau sabun cuci tangan di dalam dapua tasabuik. Manuruik situs dari Katering AG ko, katering iko alah biaso manangani babagai acaro gadang, tamasuak acara olahraga Standard Chartered Marathon di tahun 2013. Indak hanyo iti, katering AG mamasuak an pulo makanan mereka untuak babarapo parusahaan punyo pamarintah, sakolah sampai National Environment Agency and National University of Singapore. Manuruik pambelaan dari pamilik katering, Adrian, inyo manyabuik an indak talalu mamparhatian kondisi kabarasiahan dapua karano inyo sadang sibuk babisnis di tampek lain.


katiko seseurang alah melakuan operasi maka ado beberapa hal nan haruih diperhatikan agar inyo dapek pulih jo cepat. Partamo,  inyo haruih manjaga waktu tidurnyo karano pasien sangek mambutuhkan waktu istirahat dan tidur nan barkualitas sahinggo tubuh manjadi lebih rileks dan peredaran darah lebih lancar sahinggo waktu pemulihan lebih cepat. Kaduo,  pasien dibutuhkan untuak mamenuhi nutrisi nan diperlukan oleh tubuhnyo agar dapek  maningkatkan energinyo dan maningkatkan daya tahan tubuhnyo. Katigo,  indak mamikirkan hal-hal nan mambuek stres dan pikiran barat karano hal iko sangek barpengaruh tahadok kondisi seurang pasien. Kaampek,  mamiliki semangat untuak melawan penyakitnyo jo selalu barpikir positif tahadok tindakan pengobatan nan saat iko dijalani. Hal-hal tasabuik marupokan dasar nan dapek dilakuan agar dapek cepat pulih katiko selesai melakuan operasi.


Pak tono dan Bu tini terkenal sabagai urang tuo nan talampau mamanjokan anak-anaknyo. Apo se nan diminta dek anaknyo pasti dikabulkan. Manuruik mereka itulah caro mambahagiakan anak-anaknyo sewaktu itu. Tapi kini mereka sadar basonyo caro tu ndak tapek. Dengan didikan sarupo itu malah mambuek anak manjadi ndak tau perjuangan untuak mandapek an sesuatu sahinggo sulik bagi mereka katiko mahadapi masalah di kehidupan. Selain itu, anak akan majadi malawan katiko keinginannyo ndak dipanuhi. Itulah nan dialami dek Pak Tono dan Bu Tini. Anak-anaknyo kini banyak nan malawan karano semakin gadang mako samakin gadang lo permintaan anak-anaknyo sahinggo mambuek mereka jadi kewalahan surang. Kini Pak tono dan Bu Tini hanyo bisa pasrah dengan kegagalan nan alah nyo lakukan dalam mandidik anak mereka di maso lalu.


Tara Connor adolah pamanang dari ajang Miss USA 2006. Hobinyo bagaluik jo dunia malam manggiriang mahkotanyo dikritik banyak pihak. Connor indak hanyo dibaritakan hobi bapesta, namun saurang nan pacandu narkotika dan acok malakukan kumpua kabau jo kawan jantannyo, bantuak dikutip dari TIME tahun 2006. Pambaritaan miriang tasabuik mambuek Multijutawan Donald Trump nan mamiliki hak monopoli Miss USA dan Miss Universe berang dan basumpah mancabuik label ratu tacantik saantero AS dari Connor. Pado awalnyo Trump sangek mangangumi sosok Connor, dalam acara Tv banamo "The Apprentice", inyo manyabuik an sosok COnnor indak hanyo parasnyo nan rancak, namun juo mamiliki hatimyo. Kandati parilaku Connor nan tabukti batolak balakang, murka Trump lalu manyabuik an Connor adolah sosok pacundang.


Ari Irham artis cowok pandatang baru waktu ambo lagi duduk di bangku SMA,  jadi caritonyo waktu malam ambo lagi mancaliak sosial media Ari Irham tu ado berita inyo nio pai ka Padang Panjang untuak mempromosikan brand baju yang makai jasa inyo. Ondeh mandeh sanang bana ambo jo kawan ambo tau inyo nio ka Padang Panjang di pagi hari jam 8 bisuak, jadi inyo yo bana rancak kalau di caliak langsuang. Ambo mengidolakan inyo sebab inyo tu pandai main musik dan waktu nyo main film dapek bana perannyo. Untuang se hari tu libur sekolah jadi ambo bisa pai pagi ka situ. Waktu ambo sampai situ untuang se alun panuah tampek duduak nyo jadi ambo indak tagak mancaliak inyo batambah lo sanang ambo waktu inyo banyanyi di ateh panggung. Pagi tu ndak kan ambo lupoan langsuang ambo simpan foto yang ado inyo di galeri ambo.


Ado kawan ambo ko nan gilo maminta makanan urang se karajonyo. Dek nio mahimaik pitih nyo ndak nio mambali makanan ko surang do. Nyo nio mancokok makanan-makanan urang se karajonyo sampai nyo kanyang. Tamasuak makanan ambo. Lah jaleh ambo urangnyo panjijok babagi-bagi makanan jo urang lain. Apo lai kok pas manggigik atau pas manyedot pipet aia liua nyo tagayiang di makanan atau di pipet tu. Jajok bana ambo tu. Biasonyo kok lah mode tu ambo suruah se nyo ma abihan makanan tu. Bia lah ambo marugi daripado harus bacampua-campua mode tu. Tasarah lah nyo ka mangecek apo. Ndak ambo padulian bana do. Nan jaleh ambo jajok.


Hari Minggu, tanggal 30 Juni 2015 merupakan hari nan paliang bahagia untuak ambo dan keluarga. Setelah 9 bulan menantikan kelahiran si kecil akhirnyo di hari ko tuhan mahadiahkan gadih ketek mungil nan punyo paras rancak dan manis. Nan paliang terpenting adolah dengan kondisi sehat. Banyak nan manunggu kelahiran adiak ambo ko karano salamo kehamilan kondisi fisik ibu ambo ndak talampau ranak. Kandungannyo digolongkan ka dalam kanduangan nan lemah dan berisiko besar untuak mengalami keguguran. Salamo 3 bulan awal ibu harus babariang ditampek lalok karano ndak buliah banyak aktifitas dek dokter. Akhirnyo ibu ambo bisa melewatinyo. Suatu hal nan sangat membahagiakan sekaligus mengharukan.


Amak nyo fuji alah manitipikan amanah ka fuji untuak manjago ayam yang baru dibali dari pasar. Ayam tu alah dikabek di balakang rumah, rancanonyo nio di sambaliah beko. Amak fuji ko manyuruah fuji untuak mancaliak an ayam tu kareno takuik inyo lapeh. Fuji ko manjago ayam tu sabananyo sampai-sampai kareno ndak nio kaki ayam tu sakik, dibukaknyo lah pangabek di kaki ayam tu. Indak lamo kemudian kaburlah ayam tu, lapeh ntah kama. Takuik bana fuji ko kalau indak batamu ayam tu pasti kanai berang. Dicarilah ayam nyo tu punyo ciri bantuak ayam ras pado umumnyo, cuman sabalah kiri kakinyo badarah, ado bintik hitam duo dikapalonyo, ayamnyo lumayan gadang.


Tanyato kasus-kasus gadang yang indak nio disalasaian sacaro hukum, indak tajadi di daerah maya se tapi tajadi juo di daerah friska. Caritonyo friska indak sangajo mancaliak kacelakaan yang manewaskan korban ditampek pado saaik nio ka sakolah. Friska adolah guru sakolah negeri di medan, inyo takuik bana katiko harus manjadi saksi kacelakaan itu. Manuruik friska katiko patugas batanyo malah batele-tele dan ditakuik an malah inyo yang jadi tasangko kareno mamakai honda juo. Apolai korban alah mati, indak ado urang yang basaksi lai salai friska. Pado saaik itu juo friska haru buru-buru ka sakolah kareno ado ujian yang harus diaagiah ka anak murik inyo.


Katiko Rima mandapek posisi partamo dalam kompetisi baranang inyo banyak mandapek ucapan salamek dari palatih, urang gaeknyo serta kawan-kawannyo nan hadir mancaliak langsuang jalannyo kompetisi. Rima nan maju ka podium untuak manarimo hadiah pun dengan bangga bajalan dari tampek duduaknyo. Dengan raso picayo diri, Rima dikaluangkan karangan bungo serta medali dan batali bawarna merah putih. Medali ameh nan batulihan Juara Baranang tingkat Nasional. Salain itu, Rima manarimo papan nan panjang sakitar satangah meter iko dengan raso sanang karano papan tasabuik tatuih hadiah utama yaitu 100 juta rupiah. Rima nan dikini alah dikalungkan dengan medali dan mamaciak papan nan batulih 100 juta rupiah itupun maagiah pidato singkek tentang perjalanan dan raso tarimokasihnyo kapado tuhan, dan urang nan mandukuang inyo.


Jikok kalian mancaliak hantu, indak paralu takuik. Kalian bisa maminimalisir raso takuik karano mancaliak hantu dengan malakukan hal-hal iko. Partamo, mintalah palinduangan daro Tuhan nan kalian picayoi. Minta palinduangan dari Tuhan nan maha esa dapek dilakukan dengan badoa. Badoa bisa mambuek kito maraso labiah tanang dan mampunyoi kabaranian untuak manghadapi hantu. Kaduo, kuekkan lah mental dan kabaranian kito agar kito indak katakutan. Manguekkan mental dan raso barani dapek kito lakukan dengan badoa ka tuhan nan kito picayoi. Salanjuiknyo, bausaho lah untuak tanang. Hal iko diparlukan karano dengan basikap tanang kito dapek bapikiran janiah untuak maambiak kaputusan. Terakhir bacolah ayat kursi untuak mausia hantu tersebut.


Ternyato kawan-kawan ko yo paralu bana di hari pernikahan awak. Kini banyak nan manyabuik 'bridesmaid' dan 'groosman'. Talabiah bagi awak nan sepupu-sepupunyo masih ketek atau bocah dan acara pernikahannyo ndak pakai WO (Wedding Organizer). Katiko hari H pernikahan banyak hal-hal nan memang tak terduga dan ndak mungkin kalau awak minta tolongnyo jo keluarga nan labiah gadang dari awak. Agak kurang lamak alias sagan se rasonyo. Sarupo maambiak an makan, manyuok an, dan manolong-nolong untuak mangipehan, malap-lapan muko supayo ndak luntur, dan lain-lain. Nah kawan-kawan tadakek awak ko tadilah nan biasonyo akan manolongan awak mangarajoan hal-hal saroman itu. Jadi cubolah list sia-sia se 'bridesmaid' dan 'groosman di hari pernikahan kalian dari kini.


Tiok urang nan lah hampia lulus sikola manangah ateh tantunyo sangaik maharokkan untuak bisa ditarimo di paguruan tinggi negeri. Katiko ditarimo di paguruan tinggi negeri rasonyo sangaik manyanangkan. Sagalo macam parasaan bacampua aduak di dalam diri katiko tau kalau diri lolos tes paguruan tinggi negeri. Parasaan nan hadir itu sangai sulik untuak dideskripsikan. Parasaan nan dirasokan seperti sangaik sanang. Kamudian di dalam hati maraso bangga juo karano lah barhasil mambuktikan diri. Ado juo parasaan terharu karano bisa mambuek urang-urang nan ado di sakitar kito bangga. Pokoknyo katiko kito barhasil lolos tes di paguruan tinggi negeri, baiak lewat jalur undangan, jalur sbmptn, atau jalur mandiri, parasaan nan kito rasokan akan sulik untuak dijalehkan ka urang lain.


Pagi hari Minggu ko indak bantuak pagi-pagi Minggu sabalumnyo. Minggu pagi kini ko taraso labiah rami, apolai bagi ririn nan rumahnyo di dakek lapangan kantin, Bukittinggi. Dari patang memang Ririn alah mandanga kalau hari ko di lapangan kantin akan ado acara vaksin masal tapi Ririn indak manyangko kalau akan sarami iko acaranyo. Sasudah batanyo ka salah surang ibuk ibuk nan duduak-duduak di tapi lapangan barulah Ririn tau kalau acara vaksin nyo ado undian bahadiah sepeda motor bagi nan baruntuang. Syaraiknyo indak sulik, cukuik maisi formulir jo maagiahan photocopy KTP. Ririn nan kebetulan alun di vaksin akhirnyo ikuik mandaftar dan mangantri. Sasudah salasai vaksin, sambia manunggu pancabuikan undian, Ririn duduak-duduak di tapi lapangan. Tibo-Tibo sajo Ririn mandangan nomor antriannyo dipanggia dek panitia. Ririn takajuik sekaligus sanang dan terharu dek berhasil mandapekan hadiah motor. Ririn memang salamo ko mambutuahan motor untuak pai karajo tapi pitihnyo alun takumpua.


Kok bajalan di sapanjang tapi lauik tu ndak takao ambo manahan baun anyianyo. Apo lai kok hari siap hujan, naiak baun lauik tu ka ateh. Kalau ndak pacayo cubo lah sakali-sakali lewat di pinggia lauik dakek ka muaro tu. Pasti maloyo paruik kalian mambaunan udaro nyo. Jan kan bajalan kaki, sadangkan lewat pakai oto masih tabaun juo. Alah bana batutuik pintu kaco tu kadang masih masuak aromanyo ka dalam oto. Emang sensitif bana ambo jo baun-baunan mode tu. Ado nan mangecek an ambo lebay palapeh se lah. Ndak ambo danga an bana kecek urang tu do. Nyo ambo nan marasokan.


Ambo kini lagi sadiah bana dek gara-gara ndak masuak ka kampus impian ambo, tapi kawan ambo ko sibuak se manyuruah ambo untuak batanang. Mancaliak langsuang bahwa ambo ndak lulus masuak ka kampus impian mambuek ambo sadiah bana, baa lah nio batanang kan ambo kini masih dalam maso sadiah dek pengumuman kelulusan tu. Manuruik ambo biaan selah kini ambo merenungi nasib ambo yang ndak jadi masuak ka kampus impian ambo, ambo indak lo mamakak walaupun memang ambo jadi ndak nio manggariak kini ko. Kawan ambo ko sibuk se manyuruh untuak mangarajoan hal lain supayo ndak tapikia jo pengumuman tadi, ambo tau kalau inyo ndak nio ambo maraso tapuruk tapi ndak lo bisa ambo untuak malupoan nyo. Bialah ambo sadiah kini soalnyo yo bana masiah ndak bisa malupoan nyo soalnyo hari alun baganti lai, masih taingek jo pengumuman tadi jadi ndak bisa melakuan hal lain.


Kalau awak lah tau basonyo awak pamabuak mako jan lupo untuak minum ubek anti mabuak sabalum melakukan perjalanan. Soalnyo, ubek ko biasonyo akan manahan raso mabuak dalam lambuang dan mambuek awak labiah acok takalok sapanjang perjalanan. Ndak cuma itu, kok nyampang ubek nan di minum tadi ndak begitu mangkuah untuak manahan raso mabuak mako jan lupo mambaok katong asoi untuak jago-jago. Dengan begitu, kalau pun kalian beko muntah asoi tu bisa manampuang muntahan kalian. Jadi muntah kalian tu ndak baleak-leak dan bisa langsuang di buang dari oto. Kan ndak lamak wak jo urang kalau muntah kayak di tangah-tangah urang rami. Apolai kok ado nan sadang makan. Hilang salero urang tu dek jajok mancaliak muntahan awak tu.


Saat sadang barjalan-jalan Lisa mancaliak ado urang nan sadang mamakan makanan di samping tong sarok. Inyo mancaliak urang tasabuik mangorek-ngorek tong sarok dan manemukan bungkus nasi dan mamakannyo. Mancaliak makanan nan kotor itu mambuek Lisa sangek jijik karano dapek dipastikan bahwa itu adolah sisa makanan nan alah dibuang dek urang atau sarok dan mampunyoi rasa nan sangek indak lamak. Makanan tasabuik alah tercampur jo tulang ikan dan jugo debu nan barasal dari jalanan mambuek makanan tasabuik manjadi sangek kotor. Namun katiko inyo mancaliak seseurang malah mamakan makanan kotor itu mambuek inyo maraso mual dan mamutuskan untuak segera pai dari tampek tasabuik. Dan katiko mambayangkannyo kambali inyo maraso  jijik karano ado urang nan  masih mamakan makanan tasabuik.


Mandapekan penghargaan kelas paliang barasiah adolah suatu kehormatan nan indak mudah didapek. Tapi untuak kelas kam ko, manjadi kelas paliang barasiah bukanlah suatu baban, tapi manjadi kebanggaan surang. Satiok hari kami rajin taruih mambarasiahan kelas, mulai dari mam pel lantai, manyapu dabu, sampai mangamehi barang-barang kami sampai rapi. Kami taruih mamastian pulo kalau kelas kami barasiah taruih dan indak baserak. Selain itu, kami taruih manjago pulo kabarasiahan diri masiang-masiang dengan taruih mancuci tangan sabalum makan atau sasudah main. Kami sanang bisa manjadi kelas nan paliang barasiah sa sakolah ko, karano kami tau kalau kebersihan adolah salah satu faktor nan pantiang dalam manjago kesehatan jo kenyamanan kami salamo ado di kelas.


Malam itu ambo mandapek kaba dari adiak ambo basonyo mamak ambo masuak rumah sakik karano tibo-tibo jatuah pas di kamar mandi. Katiko mandapek kaba tu langsuang malam tu juo ambo pai ka rumah sakik. Pas ambo sampai di rumah sakik suasana sangat ndak terkendali. Anak mamak ambo nan padusi alah marauang-rauang karano ndak kuaso mancaliak ayahnyo sadang sekarat. Langsuang ambo pai mandakek ka sepupu ambo dan bausaho mancari caro untuak mananangkannyo. Nan pertamo ambo lakukan adolah maajak nyo ka kamar mandi untuak bawudhu. Abis tu ambo ajak nyo untuak pai ka musola nan ado di rumah sakik tu untuak melakukan solat sunah. Abis tu ambo ajaknyo untuak mangaji.  Alhamdulillah setelah itu sepupu ambo jadi labiah tanang.


Ujian semester akhir kini alah tibo. Lisa nan merupakan mahasiswa semester 3 kini alah tibo lo maso inyo mambuktian ateh materi dan pelajaran nan alah inyo dapek di semester iko. Lisa mulai ujian jam 7 pagi mato kuliah akuntansi. Soal ujian akuntansi tu barisi bukti-bukti transaksi suatu perusahaan. Tugeh Lisa yaitu mangelompokan dan mahitung kadalam laporan keuangan sahinggo transaksi perusahaan dapek dibaco sacaro ringkas. Lisa nan alah mangarati caro mambuek laporan keuangan pun sanang jo soal ujian nan diagiah. Lisa mambuek ujian dengan teliti tapi tetap santai. Inyo mangarojoan soal ujian dimulai dengan mambaco bukti transaksi lalu mancatat akun-akun terkait jo transaksi kadalam jurnal nan diparaluan


Tahun 2018 adolah hari nan paliang mambahagiakan bagi pasangan nan kini duduak di palaminan sambia manyalami tamu nan hadir. Tapi indak pernah tabayangkan sabalumnyo kalau iko adolah hari dimulainyo kehidupan Jena mandapekan perlakuan buruak dari urang nan paliang inyo picayo kini yaitu suaminyo. Bahkan kehidupan awal Jena dan suami pun alah dimulai samo cakak-cakak ketek tapi masih adu muncuang. Tapi salajannyo waktu, di tahun 2019 Jena nan kini alah maraso indak nyaman samo perlakuan dan perkataan nan suami lontarkan kini mamiliah untuak baliak karumah gaeknyo. Suami Jena nan mengetahui itupun, langsuang mambujuak Jena untuak baliak karumah. Jena nan tabujuak pun cuman bisa manyetujuinyo. Tarnyato iko adolah keputusan nan salah karano dimomoent itu, Jena mangalami KDRT dari suaminyo. Kehidupan pernikahan nan hancua iko mambuek Jena sangek depresi.


Badasarkan panilitian, tanggalam marupokan panyebab kamatian sacaro indak disangajo paringkek ka-3 tabanyak di dunia. Data WHO manunjuak an tadapek 236.000 kamatian akibek tanggalamdi tahun 2019. Pado anak usia dini, kasus tanggalam acok pado bayi nan baru lahia akibek kalalaian pangasuah katiko mamandikan nyo. Anak umua 1-4 tahun acok pulo tanggalam di kolam ranang akibek minimnyo pangawasan urang tuo. Tanggalam tajadi katiko sasurang indak mampu mangjado muluik jo hiduang tetap di ateh pamukoan aia, sarato manahan angok katiko barado di dalam aia dalam jangko waktu tatantu. Katiko tajadi tanggalam, aia dapek masuak ka saluran panapasan. Kondisi ko mambuak pasokan oksigen ka dalam badan tahanti (hipoksemia). Akibeknyo tajadi karusakan atau gangguan pado fungsi tubuah bantuak jantuang jo utak.


Pengalaman nan ndak nio ambo ulang salamo perjalanan pulang kampuang pakai oto adolah mancaliak urang mabuak oto sampai muntah kayak. Apo lai nan muntah tu urang nan di sabalah ambo bana. Ndak lo pakai asoi sahinggo lah baleak-leak di karosinyo. Jajok bana mancaliak muntahnyo tu .Pokoknyo kalau lah ado nan muntah agak surang perasaan ambo langsuang ndak lamak. Paruik mulai lo naiak rasonyo.  Manuruik ambo, urang-urang mode ko ndak manenggang nan lain. Kok lah tau awak pamabuak harusnyo nyo baok asoi kok ka pai-pai jauah tu. Bia ndak nampak bana muntahan awak dek urang. Ko malah nyo bia an se muntahnyo tu baleak-leak kian kamari. Babaun oto urang dek nyo.


Arif samanjak tingga samo paman nyo dulu acok bana kanai berang. Padohal inyo masih ketek dan rasonyo dulu apo yang dilakuan dek arif salalu se mangundang berang paman nyo. Sampai-sampai arif pernah punyo panyakik mental yang dima, apo nan inyo lakuan inyo takuik kanai berang. Arif takuik kalau ado nan salah dari inyo yang manyababkan urang lain berang. Katiko arif marasokan hal itu, malah inyo indak bisa mangarajoan tugas dengan elok. Kecuali kalau batanang baru karajoannyo elok. Dari ciri yang disabuik dek arif alah mancaliak an kalau inyo kanai panyakik mental, kalau ado nan bantuak arif cubolah parikso kalau alah parah bana. Marilah awak hadapi raso takuik awak dan batanang, jan sampai manggangu kasaharian awak.